
Comerciantenan Uni kier pa minister Xiomara Maduro rectifica su 
declaracion 


Despues di un declara- 
cion di Comerciantenan 
Uni den cual nan a señala 
cu nan no tabatin confi- 
anza mas den DIMP y nan 
maneho di impuesto, min- 
ister encarga cu Finan- 
zas y Cultura, Xiomara 
Maduro a reacciona riba 
e declaracion aki riba su 
rednan social y ayera Co- 
merciantenan Uni a con- 
testa na minister Maduro 
mediante un conferencia 
di prensa. 


Tabata dia 16 di augustus ora 
e corant local Diario a publica 
riba su frontpage cu “Com- 
erciantenan Uni no tin con- 
fiansa mas den DIMP y nan 
maneho di nan impuesto,” 
un declaracion cu no a cay 
den bon tera cerca e minister 
encarga cu Finanzas, Xiomara 
Maduro, ken a pone un post 
riba su pagina di Facebook e 
mesun dia indicando: 
“Djis imagina si e 215 em- 
pleado di DIMP mester tuma 
e atake aki na serio y no bay 
cumpra nada mas cerca e 


miembronan di CUA. Ta kico 
nan lo bisa e ora? Cu nan tin 
confiansa back den DIMP? 
Señores nos tur ta biba, traha 
y haci negoshi na Aruba. Nos 
tur ta conecta cu otro y mes- 
ter di otro pa por biba na e 
pais aki. Tin hopi manera pa 
critica. Evita di transmiti of 
fomenta odio den comunidad 
cu boso critica. Laga nos tur 
corda cu e mundo ta rondo.” 


Ayera, miembronan di Co- 
merciantenan 
Uni, 
Frans 
Ponson y Francis Saladin a 


trece e punto aki dilanti den 
nan conferencia di prensa na 
unda nan a bisa cu nan kier 
aclaria y clarifica esaki. Fran- 
cis Saladin a señala cu nan tin 
miembronan cu ta hiba nan 
preocupacion dilanti cerca 
nan. “Nos tin documenton- 
an unda nos miembronan 
tin cinco aña ta wardando 
un contesta riba un bezwaar, 
unda esaki ta un golpi pa co- 
merciantenan chikito, cu pa 
un comerciante grandi cu tin 
mas lomba pa wanta golpi y 
hala mas rosea. Ora un com- 


erciante chikito bo no ta de- 
bolbe por ehemplo, cinco mil 
florin back, esaki ta duro. Ora 
nos ta haci un expresion ta 
pasobra e ta un preocupacion 
cu ta bin dilanti di nos miem- 
bronan. Awor e realidad ta cu 
nos tambe a wak cu Departa- 
mento di Impuesto tambe a 
saca un comunicado na unda 
cu nan ta papia di cu nan ta 
trahando riba e retraso y nos 
ta aplaudi esaki, pero ora nos 
ta trece algo dilanti e no ta 
un atake, y akinan mi ta reac- 
ciona unda cu minister di Fi- 


nanzas ta papia como si fuera 
nos a ataca Departamento di 
Impuesto,” Saladin a señala. 


Den su declaracion, el a pun- 
tra “acaso nos no mag di ex- 
presa nos preocupacion y nos 
no mag di expresa locual nos 
miembronan ta trece dilanti? 
Na unda cu nos tin rason y cu 
Departamento di Impuesto ta 
mustra cu nos tin rason, pero 
nan ta trahando pa solucio- 
na esaki; pero bo ta haya un 
minister cu ta ataca nos per- 
sonalmente,” el a bisa. 


Igualmente Saladin a puntra 
minister Maduro si esey ta un 
menasa of si kier spanta nan 
door di e publicacion cu el 
a haci riba Facebook. “Pa mi 
esaki ta algo no aceptabel y no 
tolerabel. Mi ta kere nos tin 
libertad di expresa y a nos no 
ta bay acepta e tipo di atake 
aki di un minister y nos no ta 
bay tin miedo. Nos ta pidi na 
minister Maduro pa rectifica, 
pasobra esaki no ta tolerabel.” 


Seleccion di damas rumbo pa Belize y Turk and Caicos pa weganan di 
clasificacion di CONCACAF Women’s Gold Cup 


Ayera tardi e seleccion di 
damas di Aruba a biaha 
rumbo pa Belize y despu- 
es pa Turks and Caicos na 
unda nan ta bay hunga 
weganan di clasificacion 
pa e CONCACAF Wom- 
en’s Gold Cup. 


E CONCACAF Women’s 


Gold Cup ta un torneo cu ta 
wordo organisa pa prome bi- 
aha. E seleccion di damas di 
Aruba ta conta cu un total di 
20 futbolista. E seleccion lo 
hunga dos wega di clasifica- 
cion. 


E seleccion di damas hunto 
cu miembronan di e staff 


tecnico, team manager, kit 
manager, y media officer lo ta 
biahando pa e prome wega cu 
lo tuma luga na Belize, dia 21 
di september. Despues nan lo 
ta biahando pa e di dos wega 
cu lo tuma luga na Turks and 
Caicos dia 25 di september. 


Un total di 34 ekipo nacio- 


nal lo ta competiendo den 
e torneo aki y ta dividi den 
tres diferente liga, segun nan 
ranking. Aruba lo ta com- 
petiendo den e Liga C cu ta 
dividi den cuater diferente 
grupo. Aruba ta den grupo A 
hunto cu Belize, Turks and 
Caicos y Boneiro. 


Despues di un total di 88 
wega di e fase di grupo, in- 
cluyendo e weganan na cas y 
pafo di cas di cada liga y gru- 
po, e prome clasificadonan 


di cada grupo di Liga A (tres 
ekipo), lo cualifica pa e fase di 
gruponan di CONCACAF 
Women’s Gold Cup 2024. 


Ademas e di dos clasifica- 
donan di cada grupo di Liga 
A (tres ekipo) y e prome cla- 
sificadonan di cada grupo di 
Liga B (tres ekipo) lo avansa 
pa e weganan preliminar di 
e CONCACAF Women’s 
Gold Cup 2024. 

Entrega di Carlos Restrepo na husticia Mericano ta trece polemica cu 
helicopter di polis na Aruba 


Recientemente den por- 
talnan di noticia, tanto 
local como internacional, 
por a tuma nota di publi- 
cacionnan cu a indica cu 
Carlos Eduardo Restre- 
po Osorio, alias ‘Caco’, 
un persona vincula na e 
compania Sociedad Aérea 
de Ibagué (Sadi S.A.S.), 
kende ta lease e helicop- 
ter di Cuerpo Policial di 
Aruba, a entrega su mes 
y asumi culpabilidad pa 
cargonan di narcotrafico 
na Merca. 


Durante un conferencia di 
Prensa di Gobierno di Aruba, 
Minister di Husticia y Asun- 
tonan Social, Rocco Tjon a 
duna un declaracion pa clari- 
fica cierto puntonan pa loke 
ta trata e topico aki. 


Minister Tjon a splica cu na 
momento cu nan a ricibi e 
informacion aki, cual tabata 
na comienso di 2022, in- 
mediatamente Gobierno di 
Aruba a haci su due diligence 
pa asina sigura cu e compa- 
nia en cuestion ta cumpli cu 
e rekisitonan hancra den e 
contract cu a firma. 
El a remarca cu un di e rekisi- 
tonan aki ta cu e compania 
y su doño-, trahadonan y 
shareholders mester ta “in 
good standing” (den bon 
posicion) cu husticia. 


Minister Tjon a enfatisa cu 
esaki a resulta di ta e caso y cu 
Restrepo Osorio, alias ‘Caco’, 
no ta doño ni shareholder di 


e compania, pero solamente 
un trahado y cu na december 
di 2020 su relacion di trabao 
cu e compania aki a termina. 


El a splica cu na april 2019 
pais Aruba a firma un acu- 
erdo cu e compania Sadi 
SAS pa lease di e helicopter 
pa Cuerpo Policial di Aruba, 
locual el a sigura a cana a base 
di proceduranan normal, y a 
base di consehonan cu Min- 
ister di Husticia e tempo ey, 
Sr. Andin Bikker, a ricibi. 


Tjon a informa tambe cu el 
a solicita un fecha y orario 
pa asina e por informa Parla- 
mento di Aruba y brinda un 
aclaracion detaya, y pa Parla- 
mento di Aruba por confirma 
cu e compania ta cumpli cu e 
rekisitonan den e contract, y 
cu e persona en cuestion no 
ta shareholder, y tampoco a 
firma nada cune. 


E noticia aki a causa un cade- 
na di reaccion di diferente or- 
ganisacion, entre otro Sindi- 
cato di Polis Arubano (SPA) 
cu a traves di un carta dirigi 
na Minister Rocco Tjon a 
vocifera nan preocupacion pa 
loke ta trata e topico di heli- 
copter di Cuerpo Policial di 
Aruba. 


Presidente di SPA, Rodney 
Solognier, den nomber di e 
sindicato a indica cu nan a 
haya sa via medionan di co- 
municacion cu e doño di e 
helicopter di Cuerpo Policial 
a entrega su mes na auto- 


ridadnan Mericano ya cu e ta 
involucra den un caso di nar- 
cotrafico. 
“Nos di SPA kier sa bo pos- 
tura y bo decision exclusivo 
tocante e caso aki. E caso aki 
ta trece un atake contra nos 
integridad 
como 
Cuerpo. 
Directiva di SPA ta aprecia 
altamente y ta duna balor na 
gobierno di en berdad nan ta 
duna transparencia y clari- 
dad tocante e situacion dificil 
aki,” Solognier a remarca. 


Por ultimo, e directiva di SPA 
a pidi Minister di Husticia pa 
duna nan e oportunidad pa 
den un tempo responsable 
por trata e asuntonan cu ta 
concerni pa KPA. 


E organisacion Rainbow War- 
riors Core Foundation tambe 
a reacciona ariba e noticia aki 
y a manda un comunicado 
den cual nan a remarca cu si 
haci uso di e helicopter di e 
compania en cuestion te ora 
cu e contract vence na 2024, 
lo atacha nomber di Cuerpo 
Policial di Aruba y cu ta duna 
señal cu Gobierno di Aruba 


ta di acuerdo pa tin trato cu 
companianan criminal y daña 
nomber di pais Aruba y su 
Cuerpo Policial. 


“Pues pa Gobierno MEP- 
RAIZ integridad ta bal nada y 
ta OK pa ta narcotolerante,” 
nan a remarca. 


E organisacion a agrega cu 
si mester cumpli e contract 
“hasta ora resulta cu doño ta 
bay cera pa narcotrafico”, ta 
pa motibo cu algun hende na 
Aruba posiblemente ta ben- 
eficiando financieramente di 
e contract te na su final. Por 
lesa e declaracion completo 
di Rainbow Warriors Core 
Foundation riba pagina 6 di e 
edicion aki di Bon Dia Aruba. 


E noticia aki a lanta pregunta 
y duda den comunidad di 
Aruba ariba e integridad di 
e proceso cu a tuma luga pa 
scoge e compania. Bon Dia 
Aruba a cerca Minister di 
Husticia, Rocco Tjon y haci 
algun pregunta pa asina por 
trece claridad ariba e caso im- 
portante aki. 


A puntra Minister Tjon si e 
por aclaria si e compania en 
cuestion, Sadi SAS tabata 
parti di e destaho publico cu 
a tuma luga of si el a ser treci 
aden despues di e destaho 
publico. Si acaso esaki ta e 
caso, ta nifica cu no a honra 
ningun di e companianan cu 
a entrega oferta den e destaho 
publico mes. 


Durante e conferencia Min- 
ister Tjon a sigura cu e per- 
sona en cuestion, Restrepo 
Osorio, alias ‘Caco’, tabata 
simplemente un trahado di 
e compania. Den un docu- 
mento di e compania Sadi 
SAS mes, data 3 di mei 2019, 
por mira cu ta referi na Re- 
strepo Osorio como director 
di e compania y cu el a firma 
e documento aki como direc- 
tor di e compania. A puntra 
Minister Tjon si por aclaria e 
punto aki tambe. 


Te na momento di ciere di 
nos edicion reportero di Bon 
Dia Aruba no a ricibi respu- 
esta di parti di Minister Tjon. 

Prome minister Evelyn Wever-Croes tocante RAft 
“Nos tin supervision y nos tin CAft pero pa pas’e pa Tweede Kamer esey 
ta e preocupacion” 


Prome minister Evelyn 
Wever-Croes a tene un 
conferencia 
di 
prensa 
ayera dialuna pa trece di- 
lanti informacion tocante 
e negociacion cu Hulanda 
pa e tema di RAft, pa mo- 
tibo cu na october e debe 
cu Aruba a presta for di 
Hulanda, di 916 miyon 
florin ta vence y Aruba 
mester pag’e of financi’e. 


Hulanda a indica cu ta dis- 
puesto pa refinancia Aruba 
mescos cu si a bay busca es- 
aki riba mercado internacio- 
nal pa un periodo di 20 aña 
y na un interes di 6% pa 8% 
cu probablemente lo yega na 
6.5%, manera prome minis- 
ter a sigura. 
Di e placa aki, Hulanda mes 
ta paga 3% pa e fianza y ta fia 
Aruba na 6%, nan ta gana 3% 
riba e fianza aki y si tin un 
duracion di 20 aña, nan lo 
gana mas o menos 300 miyon 
florin. Prome minister a ex- 
presa cu esaki no ta un ayudo 
segun statuut, cual ta bisa cu 
ta yuda otro si Hulanda por 
baha interes, di locual Hu- 
landa a bisa cu ta dispuesto 
pa baha interes te 3.2% pero 
cu e condicion cu nan kier pa 


hancra supervision financiero 
den un ley di Reino, rijkswet. 


Na e momentonan aki e su- 
pervision financiero ta den 
man di Pais Aruba, Gobi- 
erno y Parlamento di Aruba; 
na Corsou y Sint Maarten e 
ta den man di Reino y esey 
ta locual nan kier pa Aruba 
den un rijkswet yama RAft, 
manera el a señala. 


Nan a splica Hulanda varios 
biaha cu un rijkswet no ta 
funciona pa Aruba, pa mo- 
tibo cu nan ta kere cu un ley 
di Reino ta bay ta hopi dificil 
pa cambi’e si circunstancian- 
an cambia. E ley di Reino ta 
bay ta den man di Parlamento 
Hulandes pa tuma decision 
riba dje, no Parlamento di 
Aruba y ora Parlamento Hu- 
landes tin cu tuma decision 
di algo cu ta asina leu di nan, 
nan no ta envolvi manera 
mester ta pa tin un bon pro- 
ducto di ley. Tambe ta puntra: 
ken ta e minister cu ta bay re- 
sponsabilisa su mes pa wak si 
e ley aki ta funciona si of no? 
“No ta e minister di Finanzas 
di Aruba mas, no ta Gobierno 
di Aruba mas ni Parlamento 
di Aruba mas, sino Tweede 


Kamer y unico minister cu 
Tweede Kamer por yama 
pa responsabilisa nan mes 
ta ministernan di Hulanda. 
Pues hala e supervision fi- 
nanciero for di man di Aruba 
pa pas’e pa Reino ta algo cu 
nos ta hopi preocupa.” 


Gobierno di Aruba ta con- 
venci cu un rijkswet asina 
rigido manera e RAft lo kibra 
economia di pais y tambe lo 
stroba crecemento, compara 
cu Corsou y Sint Maarten 
cu tin e rijkswet for di 2010 
unda por mira e diferencia. 
“Ademas tempo cu Corsou 
y Sint Maarten a haya e rijk- 
swet aki, nan a haya dispensa- 
cion di tur nan debe. Aworaki 
Hulanda kier forsa nos den 
un rijkswet, pero no kier 
duna nos niun cen di dispen- 
sacion di e debe di Covid-19. 
Nos ta pidiendo dispensa- 
cion di un parti di Covid-19 
cu ta un pandemia mundial 
cu paisnan na mundo dificil- 
mente por a atende nan mes 
so,” prome minister a bisa. 


Di mesun manera, el a sig- 
ura cu Aruba ta un pais au- 
tonomo y a demostra esey cu 
pruebanan cu si supervision 


ta den man di Aruba e ta fun- 
ciona, segun e mes a admiti. 
“Aruba ta e unico pais cu tin 
un surplus den Reino y ta 
pagando su debenan pa baha 
nan.” 
Den un grafico, prome min- 
ister a mustra con e debe 
nacional a desaroya y ta na e 
momentonan aki unda aña 
pasa e debe cu den tempo di 
pandemia a subi cu 100%, a 
baha na 96.6% y e aña aki na 
88.3% y ta sigui baha na 82% 
y na 2030 e meta ta pa baha 
te 70%. 
“Nos no kier pa e desaroyo 
aki kibra. Si nos economia 
kibra, nos no ta bay genera 
surplus y nos no por paga 
debe back,” el a sigura. 


Tambe, el a trece dilanti cu 
Algemene Rekenkamer di 
Hulanda a evalua e funcio- 
namento di e Rijskwet finan- 
cieel toezicht di Corsou cu 
Sint Maarten, similar na esun 
cu Aruba ta negociando awor, 
cu a base di evaluacion di Al- 
gemene Rekenkamer di Hu- 
landa a yega na e conclusion 
cu RAft di Corsou cu Sint 
Maarten ta stroba desaroyo 
socio-economico di e paisnan 
y a urgi Gobierno di Hulanda 
pa evalua e funcionamento di 
esaki na e dos pais aki. 


Pa loke ta trata Aruba, prome 
minister a sigura cu nan a 
pidi tambe pa evalua e func- 
ionamento di LAft y CAft. “E 
evaluacion aki no a tuma luga 
ainda y nos ta di opinion cu 
miho e evaluacion aki tuma 
luga prome y despues nos 
tuma decision nos mester 
sigui den supervision finan- 
ciero.” 


Biniendo back riba e condi- 
cionnan di oferta di Hulanda, 
e condicion pa baha e interes 
na 5.1% pa e siguiente dos 
aña y despues di esey si nan 
lo yega di duna Hulanda e ri- 
jskwet e ora ey nan ta bah’e 
te 3.2%. “Esaki ta algo cu go- 
bierno tabatin hopi problema 
cune. Sinembargo pa necesi- 
dad nos mester a acepta esaki 
na fin di aña 2020 y despues 
atrobe na fin di aña 2021,” 
prome minister a declara. 


Bon Dia Aruba a puntra na 
prome minister lo siguiente: 
Si tin un ley di Reino cu e 
puntonan clave di e supervi- 
sion di Reino aden, y cierto 
asunto legal local, no ta ad- 
mitiendo cu tin supervision 


y cu e criterionan importante 
eyden? Cu otro palabra: go- 
bierno ta acepta supervision, 
si of no? 
Pa esaki prome minister a 
contesta cu esey ta e punto 
di discusion. “Pa supervision 
riba su mes, nos no tin prob- 
lema cune, tur pais ta ser su- 
pervisa y Aruba ta ser super- 
visa for di 2014 y 2015 y esey a 
cambia e rumbo financiero di 
nos pais. Cu nos tabata contra 
e ley ey na e momento ey pero 
el a mehora si, el a zorg pa e 
derroche cu tabata tuma luga 
na e tempo ey pa e gobierno 
ey a stop, nos a stop di sangra 
y cura e herida, kiermen nos 
ta para pa supervision. E dis- 
cusion ta e ora ken bo ta bay 
laga haci e supervision, bo ta 
lag’e den man di bo propio 
parlamento hunto cu CAft, 
of bo ta kit’e for di Parlamen- 
to y bo ta pon’e den man di 
Tweede Kamer cu CAft. Ey- 
nan mi tin mi preocupacion 
pasobra e parlamentarionan 
na Hulanda no ta lanta main- 
ta y pensa riba Aruba, nan tin 
otro problemanan den nan 
cabes, nan ta lesa loke nan 
kier lesa y envolvimento den 
debate di siman pasa bo por 
mira cu nan no ta ni bon in- 
forma. Nos a convoca na un 
sesion tecnico cu tur e parla- 
mentarionan na Hulanda cu 
nos minister plenipotenciario 
y expertonan di Aruba a duna 
pa comparti informacion. Di 
tur di nan, un a bin y otro a 
manda su fractiemedewerker, 
asina chikito e interes ta den 
parlamentarionan Hulandes 
riba e desaroyo di nos islanan. 
Y asina mes un di e esnan cu 
tabata representa a duna yen 
informacion incorecto. Nos 
tin cu pensa bon den crusa- 
da cu nos ta, ya caba nos tin 
supervision y ya caba nos tin 
CAft pero pa pas’e pa Tweede 
Kamer, esey ta e preocupa- 
cion cu tin,” el a sigura. 


Ademas a finalisa bisando 
cu den e proposicion “Hi- 
bride” por bisa cu casi nan 
ta aceptando, pero den esey 
cu nan mes a propone nan a 
pidi pa den e rijskwet e ora 
e obligacion di pais Aruba 
di tin normanan y supervi- 
sion y den landsverordening 
ta pone cua ta e normanan y 
cua ta e supervision, pero den 
e proposicion ey Hulanda a 
bisa cu nan kier un rijskwet y 
den esey nan ta aworaki, con- 
tinuando cu e negociacion. 

Con bon ta vigila contrato... 
Vulnerable pa narcotrafico...? 


Con bon gobierno ta investiga den caso di desta- 
ho? Y con bon ta vigila posible presencia di nar- 
cotrafico? Esey ta algun pregunta clave cu ta sur- 
gi den e caso di e compania cu ta lease helicopter 
cu ministerio di husticia pa trabao policial. “A 
cada cochino le llega su sábado,” ta e expresion 
na Spaño cu ta aplicable den caso di e director/ 
propietario di e compania, cu tabata na Aruba pa 
personalmente firma e MOU cu e ministro di 
husticia na 2019. No solamente el a entrega su 
mes na autoridadnan hudicial Mericano, pa ser 
enhuicia encuanto delito di transporte di droga 
pa Merca, pero e tabata den atencion publico 
caba na 2021, relaciona cu un avion cu a keda 
intercepta na isla di Providencia, Colombia, cu 
mas di 400 kilo di cocaina a bordo. E relacion 
cu e awor ex-director tabatin cu e caso, cu a ha- 
ciele sospechoso, ta cu e piloto aresta a yama 
e director aki ora el la cay preso... Finalmente 
awor ta bin resulta cu e director tabata envolvi 
pa bastante tempo caba den transporte di droga. 
Mientras cu no tin indicacion cu a comete al- 
gun iregularidad aki na Aruba, por lo menos no 
cu nos por sa, ta keda e preguntanan al caso pa 
haci y cu gobierno lo mester contesta. Na 2019 
tabatin anto un destaho pa contrata un compania 
pa lease un helicopter cu ministerio di husticia, 
mas en general gobierno di Aruba. Pregunta: e 
compania aki tabata un di e companianan cu a 
entrega un oferta? O tabata asina cu nan no ta- 
bata entre e companianan cu a entrega, pero a 
establece e contacto aki despues cu e destaho a 
cera? Si ta asina, ken ta esun o esnan cu tabata 
involucra den recomenda y/o contacta e compa- 
nia/persona aki? Si gobierno na e momento aki 
no ta desea o no por duna claridad den e caso aki, 
anto ta recomendable cuminza un investigacion 
ta con a yega na e recomendacion pa contrata e 
compania aki. 


Di tur manera, sea cu a pasa via e destaho o no, 
e siguiente pregunta ta: ki background check a 
haci e tempo ey? A haci un check mas general 
riba tur esnan cu a participa den e destaho y, un- 
avez a scoge pa e compania aki, a haci un inves- 
tigacion mas profundo? E motibo pa haya sa tur 
esaki no ta solamente pa sa si tabatin iregularidad 
den e proceso, sino tambe pa haya mas vista riba 
con bon y con profundo ta investiga den e tipo 
di caso aki. Pa bisa berdad, nos no ta mucho im- 
presiona cu e labor haci den otro casonan, unda 
mester a investiga compania cu tabata desea di 
establece na Aruba, riba cual tabatin un dossier 
internacional bastante grandi di e casonan di 
desfalco, estafa y fraude den cual e compania y 
su propietario tabata involucra. A pesar di pres- 


encia di tur e material aki cerca autoridadnan 
corespondiente, no a actua y e compania por a 
establece aki. Ta den un fase despues, tempo cu 
e mesun propietario a bay lanta otro compania, 
el a bin pega cu entrada di algun cien miyon dol- 
lar na placa pa inverti, di cual e no por a duna 
un origen drechi. Esaki a para henter e proyecto, 
pero ta bon pa bisa cu no ta autoridad publico 
a para e asunto, sino e banconan comercial cu 
no kier a kima nan dede cu e placa aki di origen 
sospechoso... ‘So much’ anto pa efectividad di 
nos autoridadnan pa pone un paro na entrada di 
placa sushi aki... 


Esey sin embargo no ta tur; nos ta mira mas caso 
ta sucede unda nos ta puntra nos mes si nos au- 
toridadnan ta trahando debidamente, tumando 
na cuenta e region cu nos ta biba aden y di cual 
nos no por sali tampoco. Otro caso cu a tuma 
lugar aña pasa tabata trata di e avion di carga 
di e compania estatal Venezolano Emtrasur, cu 
a haya o tabata haya facilidad pa haci escala na 
Aruba. Tabata trata di un avion busca pa auto- 
ridadnan Mericano, como cu e tabata propie- 
dad di un compania estatal na Iran, cu a bende 
esaki sin autorizacion di Boeing cu gobierno di 
Venezuela, unda anteriormente e avion lo tabata 
involucra den transporte di terorista guberna- 
mental Irani. E avion a keda poni na cadena na 
Argentina y despues entrega na autoridadnan 
Mericano. Pregunta: Aruba no a haya un peti- 
cion pa ‘ground’ e avion? Straño si no a haya 
esey, pasobra un par di ora despues gobierno di 
Argentina si a haya peticion y nan a cumpli... Cu 
despues nos actual ministro encarga a core bisa 
cu e compania Emtrasur no ta bonbini mas na 
Aruba ta zona bon, pero a keda un pregunta: Si 
frontera aereo cu Venezuela tabata cera, con por 
ta cu hustamente avionnan Venezolano ta haya 
permiso pa ateriza na Aruba? Es mas, nos a ser 
informa cu den tempo di Covid regularmente 
avionnan priva Venezolano tabata ser permiti 
ateriza na Aruba, a pesar di e ciere di frontera, 
riba ken su autoridad? 


Nos tin e impresion cu nos autoridadnan tin 
poco trabao pa bay haci. Nos ta bibando den un 
region cu ta di importancia strategico pa e fluho 
di narcotrafico di Suramerica pa Estadonan Uni, 
y transporte, aereo y maritimo ta clave den esaki. 
Por lo tanto no mester splica ningun hende con 
importante ta pa no laga control bay for di man y 
den e caso di destaho y otorgamento di contrato, 
mehora e procesonan di investigacion cu obvia- 
mente no ta na nivel. 

Rainbow Warriors Core Foundation 
Mantencion di contract di helicopter pa polis di compania di cual doño a 
admiti culpabilidad na narcotrafico ta inaceptabel 


Rainbow Warriors Core 
Foundation cu su division 
Corruption Watch Aruba 
ta duna lo siguiente di 
conoce relaciona cu e ul- 
timo desaroyonan pa cu 
admision di culpabilidad 
na narcotrafico y su en- 
trega na DEA di Merca di 
e doño di e compania Co- 
lombiano cu tin e contract 
na Aruba pa cu e uso di 
helicopter pa polis. 


Dos punto di principio 
Uno, continuacion di uso di 
e helicopter di e compania aki 
te ora e contract caba na april 
2024 lo 
(A) atacha nomber di KPA 
manera indica door di carta 
sindicato SPA; 
(B) insisti pa sigui cu e com- 
pania, siendo cu e doño a 
admiti culpabilidad na nar- 


cotrafico y a entrega su mes 
na DEA, ta duna señal cu 
Gobierno MEP-RAIZ ta OK 
pa deal cu companianan di 
criminal y daña nomber di 
nos pais y Cuerpo Policial 
Aruba. Pues pa Gobierno 
MEP-RAIZ integridad bal 
nada y ta OK pa ta narcotol- 
erante. 


Dos, si ta asina malo e con- 
tract ta hinca den otro cu 


hasta ora resulta cu doño ta 
bay cera pa narcotrafico ai- 
nda mester honra e contract, 
ta pasobra algun hende na 
Aruba tambe ta beneficiando 
financieramente di manten- 
cion di e contract te na su fi- 
nal. 
Pues e ora mester habri in- 
vestigacion di tanto Land- 
srecherche, RST y posible- 
mente Interpol pa saca afo 
con a yega na firma e contract 


y kendenan ta beneficia- 
rio di e contract y cual (ex-) 
Minister(nan) lo mester ser 
teni responsabel. 


Rainbow 
Warriors 
Core 
Foundation a tuma contacto 
caba cu United Nations Of- 
fice on Drugs and Crime 
(UNODC) pa entrega un 
informe. 


Den pasado Rainbow War- 
riors Core Foundation Cor- 
ruption Watch Aruba tabata 
forma parti di e UNCAC 
Coalition, e coalicion global 
di NGOs encabesa pa Trans- 
parency International, cual 
coalicion ta dedica su mes 
na promove e United Na- 
tions Convention Against 
Corruption (UNCAC), cual 
coalicion tin un relacion di 
Liaison cu UNODC, e in- 


stancia di Nacionnan Uni en- 
carga cu e tratado UNCAC. 
Y por cierto UNCAC Coali- 
tion su oficina ta keda casi 
banda di esun di UNODC 
mes na Vienna, Austria. 


Fuera di Rainbow Warriors 
Core Foundation tin mas 
NGO internacional cu lo bay 
cuestiona e asunto aki cu ya 
ta ariba e tayo di Mark Rutte, 
cu ainda tambe tin cu duna 
cuenta di con na Aruba a per- 
miti “El Pollo” Carvajal Bar- 
rios bay y dicon a apunta un 
narcogeneral como consul na 
Aruba. 


Nota di redaccion: E articulo 
aki ta un declaracion pa pren- 
sa di Rainbow Warriors Core 
Foundation. 


Minister Ursell Arends: 
Mas cu setenta baki di desperdicio colecta durante Baki den Bario na Santa Cruz 


Diasabra ultimo a tuma 
luga e di dos edicion di 
Baki den Bario na Santa 
Cruz. Baki den Bario, cu 
ta forma parti di campa- 
ña nacional ‘Limpi Lim- 
pi’, ta un evento unda ta 
pone baki di desperdicio 
na diferente districtonan 
rond di Aruba. 


E meta di e evento aki ta pa 
conscientisa nos poblacion 
riba separacion di desperdicio 
y e importancia di esaki. Pues 
ora di separa desperdicio, nos 
ta yuda e procesamento di re- 
ciclahe cana mas eficiente y 
alabes, ta percura pa menos 
contaminacion den nos me- 
dio ambiente. 


Diasabra ultimo entre 7‘or 
pa 11‘or di mainta un canti- 
dad grandi di persona y segun 
nos calculacionnan alrededor 
di 500 auto, a bin haci uzo di 
e oportunidad pa trece des- 
perdicio pa procesamento. 
A logra colecta alrededor di 
70 baki di desperdicio separa 
cual entre nan desperdicio di 
construccion, metal, e-waste, 
greenwaste, bulkwaste, taira y 
hasta carton. 
Ministerio di Naturalesa ta 
sumamente contento cu e 
cantidad significante di des- 
perdicio cu a ser colecta y 
awor lo por wordo procesa 


debidamente. Esaki ta des- 
perdicio di cual un gran parti 
por a termina den nos natu- 
ralesa. 


E recepcion excepcional di 
Baki den Bario ta un mues- 
tra cu nos comunidad ta dis- 
puesto di adopta practicanan 
sostenibel. Separacion di des- 
perdicio ta un concepto rela- 
tivamente nobo den nos co- 


munidad y ta algo cu lo tuma 
cambio di mentalidad pa por 
implementa structuralmente. 


Minister Arends ta recorda 
tur esnan cu ta desea di haci 
uzo di Baki den Bario pa haci 
e preparacionnan necesario 
den dianan binidero. Den e 
manera ki por evita di yega 
laat na e evento y no logra de- 
posita desperdicio. Esnan cu 


a prepara di antemano a hasta 
logra pasa Baki den Bario 
mas cu un biaha entre 7’or pa 
11‘or di mainta. 


Tambe un recordatorio cu 
durante cada evento di Baki 
den Bario lo tin un stand di 
FPNC (Fundacion Pa Nos 
Comunidad) unda cu lo 
acepta articulonan den bon 
estado cu por haya di dos uzo 


cerca un doño nobo. Articu- 
lonan acepta ta, entre otro, 
muebles, paña y co’i hunga. 


Adicionalmente, Serlimar lo 
tin un stand unda su clien- 
tenan por bin regla nan cuen- 
ta di pago y solicita transpor- 
tacion di nan desperdicio den 
caso cu no por logra trece. E 
servicio di transportacion di 
desperdicio, tambe ta tele- 
fonicamente. 


E siguiente edicion di Baki 
den Bario lo tuma luga dia 
7 di october den districto di 
Noord y lo continua te dia 
16 di december 2023 den 
tur otro districto. Pa mas in- 
formacion tocante e desper- 
dicio cu ta wordo acepta y e 
fechanan por bishita https:// 
trashtocasharuba.org/limpil- 
impi. 

A descubri Tiger Mosquitoes 
den ocho provincia Hulandes 


(NLTimes)—E “Asian Tiger Mosquitoes” a ser mira 
den ocho di e diesdos provincia Hulandes e zomer 
aki. E sangura, cual por transmiti malesanan grave 
pa na hende, a ser descubri den aproximadamente 65 
luga den 13 bario residencial, companianan di taira, 
y centronan di hardin, segun RTL Nieuws ta reporta 
a base di cifranan for di Nederlandse Voedsel- en 
Waren Autoriteit (NVWA). 


E sangura aki no ta indigena di Hulanda. Originalmente 
nan ta bin for di paisnan Asiatico den tairanan di auto y 
cierto mata di bamboo. Awendia, e Tiger Mosquito tambe 
ta comun den regionnan Mediteraneo, pues nan ta drenta 
Hulandes tambe via auto- y caravananan cu ta biaha for di e 
region ey drenta Hulanda. 


E sangura por transmiti mas cu 20 malesa contagioso, 
incluyendo Dengue y Zika. Pero e chens cu esaki ta sosode 
ta prevenibel, segun Arjan Stroo di NVWA. Pa plama 
e infeccion, e sangura mester pica un persona infecta y 
despues un otro. E ora un cantidad grandi di e sangura aki 
por resulta den un plamamento di un malesa. Pero e insecto 
no ta aparece na Hulandes riba e scala ey ainda. 


E plataforma Stop Invasive Exotics, cual ta monitoriando e 
desaroyo di sangura exotico na Hulanda pa varios aña, ta di 
e opinion cu NVWA mester haci mas pa informa hendenan 
riba vakantie pa preveni cu e insecto drenta Hulanda via 
nan vehiculo. “Si e Tiger Mosquito establece su mes na 
Hulanda, lo ta hopi dificil pa combati nan efectivamente,” 
segun e presidente di e fundacion a conta RTL Nieuws. 


NVWA lo publica e cifranan oficial otro aña tocante con 
hopi di e sangura aki nan a descubri. E autoridad tambe ta 
monitoria sanguranan Asiatico di boske y sanguranan di 
“yellow fever”. 


Libia: 
Plamamento di malesa despues di inundacion 
por causa “un segundo crisis devastador” 


(AP)—Oficialnan a ad- 
verti dialuna cu un plam- 
amento di malesa den e 
parti noordoost di Libia, 
unda inundacionnan a re- 
sulta den miles di morto, 
por crea “un segunda cri- 
sis devastador” como cu 
centares di hende a bira 
malo despues di e bebe 
awa contamina. 


Den un declaracion e Mis- 
sion di Aporte di Nacionnan 
Uni na Libia a bisa cu en 
particularmente preocupa to- 
cante contaminacion di awa y 
e falta di saneamento despues 
cu dos dam a colapsa durante 
Tormenta Daniel, resultando 
den un inundacion den e ci- 
udad di Derna dia 11 di sep- 
tember. E conteo di morto a 
varia, cu oficialnan di gobier- 
no y agencianan di ayudo du- 
nando conteo variando entre 
4.000 cu 11.000. 


Nuebe agencia di NU re- 
spondiendo na e desaster ta 
trahando pa preveni cu male- 
sanan plama y asina crea un 
otro crisis den e pais, cual ta 
ricibiendo 28 ton di suminis- 
tro medico for di e Organisa- 
cion di Salud Global (WHO). 


Haider al Saeih, hefe di e 
Centro pa Combati Malesa 
di Libia, a bisa diasabra cu al 
menos 150 hende a sufri di 
diarea despues di a bebe awa 
contamina na Derna. E Cen- 
tro Nacional pa Monitorio 


di Malesa a detecta al menos 
55 mucha malo despues di a 
bebe awa contamina na Der- 
na. 


E dos gobierno den oposicion 
ambos a desplega ekiponan 
humanitario na e ciudad y 
otro areanan afecta, pero co- 
ordinacion zwak, e dificultad 
pa haya ayudo den e areanan 
mas afecta, y e destruccion 
di infrastructura na Derna, a 
stroba nan esfuerso. 


Dialuna protestadonan a uni 
pafo di e Al-Shabana moskee 
den centro di Derna, den un 
demostracion di rabia contra 
autoridadnan. Centares di 
hende homber Libio a para 
pafo y riba e moskee prome 
cu un homber a lesa un lista 
di demanda na e entrada di 
e edificio. E homber a haci 
un yamado na autoridadnan 
pa acelera nan investigacion 


den e desaster, pa e NU es- 
tablece un oficina na Derna, 
pa reconstruccion urgente di 
e ciudad y pa e compensacion 
di esnan afecta pa e inunda- 
cion. Despues cu e homber a 
finalisa su discurso, e grupo a 
cuminsa canta “Libia, Libia, 
Libia!” 


E Organisacion Internacional 
pa Migracion a bisa dialuna 
cu aproximadamente 40.000 
hende rond e parti noordoost 
a keda sin cas, incluyendo 
30.000 hende na Derna. Res- 
identenan for di e ciudadnan 
den bisindario di Benghazi y 
Tobruk a ofrece pa tuma al- 
gun di esnan sin cas, mientras 
cu boluntarionan ta busca pa 
sobrevivientenan dera bao di 
e restonan di e desaster. 


Diasabra, e fiscal general, 
al-Sediq al Sour, a habri un 
investigacion den e collapse 
di e dos dam, cual a ser con- 
strui den añanan 1970, tambe 
como e alocacion di fondo 
di mantencion. E alcalde di 
Derna, Adbel-Moneim Al- 
Gaithi, a suspendi mientras 
cu e investigacion den e de- 
saster ta andante. 


E minister di salud di e gobi- 
erno oost di Libia, Othman, 
Abduljaleel, a bisa diadomin- 
go cu su Ministerio a cum- 
insa un programa di vacuna- 
cion “contra malesanan cu ta 
aparece usualmente despues 
di desasternan manera esaki” 
pero no a elabora mas riba 
esaki. 

Evaluacion di riesgo di corupcion na Corsou 


(CuraçaoChronicle) 
- 
Fundashon Korsou Trans- 
parente, 
e 
movemento 
funda 
pa 
ciudadano 
despues di publicacion di 
e Transparency Report di 
aña 2013 tocante riesgo di 
corupcion na Corsou, lo 
tuma e proximo lunanan 
pa evalua e progreso di e 
recomendacionnan cu a 
haci den e tempo aki. E 
organisacion lo publica su 
conclusionnan interino. 


E reportahe di aña 2013 a pro- 
vee un bista detaya di e for- 
talesa y debilidadnan di Cor- 


sou su sistema di integridad 
nacional y a ofrece recomen- 
dacionnan pa mehoracion. 10 
aña despues di e reportahe, 
Fundashon Korsou Trans- 
parente a trece atencion na e 
situacion actual y a reflexiona 
riba e recomendacionnan cu 
a haci. 


E reportahe di Transparency 
International a evalua 14 pi- 
lar cu ta constitui Corsou su 
paisahe institucional, incluy- 
endo Parlamento, Gobierno, 
Hudiciarionan, sector publi- 
co, agencianan di autoridad, 
partidonan politico, media y e 


sector di negoshi. Cada pilar 
a keda evalua pa su capacidad 
general, gobernacion interno 
y proceduranan ademas di su 
rol dentro di e sistema di in- 
tegridad. 


E reportahe a identifica e 
hudiciario, Ombudsman y 
autoridadnan di regulacion 


y evaluacion como pilarnan 
fuerte. Den contraste, parti- 
donan politico, sector publi- 
co y media a ser mira como 
pilar debil. E falta di trans- 
parencia y responsabilidad, 
specialmente den partidonan 
politico, a ser critica. 10 aña 
atras, Transparency Interna- 
tional a haci varios recomen- 
dacion, incluyendo ratifica- 
cion di Nacionnan Uni su 
convenio contra corupcion y 
desaroya un plan di accion pa 
su implementacion. Tambe 
nan a enfatisa e necesidad pa 
aumento di transparencia den 
tur sector, specialmente den 


financiamento di partidonan 
politico. 
Adicionalmente, 
nan a enfatisa e importancia 
di fondo y creacion di capa- 
cidad den agencianan di au- 
toridad. 


Fundashon Korsou Transpar- 
ente lo enfoca riba e situacion 
actual, e progreso cu a haci 
y e pasonan cu ta falta pa un 
Corsou mas transparente den 
e lunanan binidero. E funda- 
cion tin e meta di sigura cu 
e recomendacionnan no ser 
lubida y cu tin atencion con- 
tinuo dedica na integridad y 
transparencia riba e isla. 


Corsou: 
Yiu di ex president di Banco Central acusa di fraude na Merca 


(CuraçaoChronicle) - Fis- 
cal Mericano na Florida a 
acusa Evan Daniel Tromp 
di 37 aña di fraude en- 
tre aña 2017 y 2022. Evan, 
naci na Corsou, ta e yiu 
di e ex president di Banco 
Central di Corsou y Sint 
Maarten y tabata un “em- 
pleado fantasma” di Ennia 
Investments and Hold- 
ing desde aña 2010 te aña 
2017. Tambe e ta director 
di Quanta Capital B.V y 
tin otro rol den varios ne- 
goshinan. 


Evan ta acusa di a opera 
un fraude conoci como un 
‘ponzi scheme’ na Merca. 
Un ‘Ponzi scheme’ ta un 
inversion falso unda un per- 
sona ta priminti cu bo lo 
genera hopi placa, pero nan 
no ta invirtiendo e placa aki 
realmente. Na luga di inver- 
sion, nan ta usa e placa cu nan 
ricibi di inversionista nobo 


pa paga esunnan cu a bini 
prome. E ta un cadena sin fin 
unda e persona ehecutando e 
fraude ta keda gana placa for 
di inversionistanan nobo pa 
paga esunnan bieu te ora cu e 
cay den otro pa falta di placa 
pa pasa rond. 


Supuestamente Evan a ehe- 
cuta e fraude aki via su varios 
compania manera Quanta 
Capital B.V.m Operational 
and Financial Advisory, LLC 
y Quanta Nominee, LLC. El 
a priminti inversionistanan 
ganashi halto pa medio di 
inverti nan placa den mina- 
mento di criptomoneda cu 
practicamente cero riesgo. 
Evan tabatin control com- 
pleto riba e cuentanan ban- 
cario di e companianan aki y 
a haci uso falso y fraudulento 
di fondonan di inversioni- 
stanan. Varios transaccionnan 
internacional na su cuen- 
tanan di banco a ser mira 


como parti di su actividadnan 
fraudulento. 
Na momento cu sentencia su 
persona, Evan lo mester re- 
nuncia na tur propiedad cu el 


a obtene via e fraude aki y en- 
trega esaki na gobierno Meri- 
cano. E acusacion ta provee 
un lista detaya di prome- 
sanan falso y declaracionnan 


cu Evan a haci na inversioni- 
stanan ademas di varios caso 
specifico di transaccionnan 
usa pa facilita e fraude aki. 

Rusia ta urgi corte di NU 
na Den Haag pa rechasa e 
caso di guera di Ucrania 


(NLTimes)—Dialuna Rusia a demanda na huesnan di 
e Corte Internacional di Husticia na e Palacio di Paz 
na Den Haag cu un caso concerni e guera na Ucrania 
mester ser rechasa. E caso ta envolve e declaracion di 
Rusia cu e kier a preveni genocidio den e pais bisiña. 
Ucrania a acusa e pais di mal uso di acuerdonan in- 
ternacional pa uza esaki como un hustificacion pa un 
invasion. 


Ucrania a acerca e corte mas halto di Nacionnan Uni aña 
pasa, algun dia despues di e invasion di Rusia. Presidente 
Ruso Vladimir Putin a declara cu residentenan di Oost- 
Ucrania tabata enfrentando opresion y genocidio pa e 
gobernantenan pro-west na Kyiv. 


E autoridadnan Ucranianio ta argumenta cu no tin ningun 
riesgo di genocidio den e parti oost di e pais, unda e eher- 
cito ta bringando contra rebeldenan pro-Rusia desde 2014. 
Tambe nan a mantene cu e Convencion di Genocidio no 
ta provee un fondo legal pa un invasion pa para e supuesto 
genocidio. Rusia ta argumenta en contra, bisando cu Ucra- 
nianionan ta purbando di obtene un huicio riba e legalidad 
di e guera via un “loophole” legal. 


Dialuna Rusia a argumenta atrobe cu e caso no ta pertenece 
na e corte: “Ucrania no ta acusando Rusia di genocidio. 
Ucrania tambe no ta acusando Rusia di negligencia den e 
prevencion of empuhe di genocidio. Ucrania ta insisti cu 
ningun genocidio no a sosode,” segun e lider di e ekipo le- 
gal di Moscu, Gennadi Kuzmin, na e Corte Internacional di 
Husticia. “Si ningun genocidio a tuma luga, e Convencion 
di Genocidio no por a ser viola.” 


Aña pasa, e Corte Internacional di Husticia a apoya Ucra- 
nia. Na maart, Rusia a ser ordena pa para e invasion, pero 
e pais no a cumpli. Moscu a argumenta cu e corte no tin 
hurisdiccion pa duna huicio riba e asunto. Esaki ta kico e 
proceso actual ta discutiendo, cual lo continua te cu dia 27 
di september. 


Ucrania lo tin e oportunidad pa responde diamars. 


Permiso pa construccion di cas den region 
di Amsterdam a cay cu 40% 


(NLTimes)—A pesar di 
e plannan ambicioso pa 
construi mas cas, con- 
struccion den e Area Met- 
ropolitano di Amsterdam 
ta cayendo. E cantidad 
di permiso aproba den e 
prome mita di aña a cay 
basta compara cu e añan- 
an anterior, y e cantidad 
di casnan nobo tambe 
ta reduciendo, segun un 
rapport pa e plataforma 
Nul20 basa riba cifranan 
for di Statistics Nether- 
lands (CBS). 


Den e prome mita di aña, 
2.910 permiso a ser aproba 
den 29 municipio cu ta con- 
stitui e Area Metropolitano 
di Amsterdam (MRA), cual 
ta 38% menos cu e 4.722 


permiso aproba den e prome 
mita di 2022. Den e me- 
sun periodo di 2021, MRA 
a aproba 6.522 permiso pa 
construi cas, y na 2021 esaki 
tabata na 5.681. 


E cantidad di permiso aproba 
ta un bon indicador di con 
hopi cas lo ser construi den 
e periodo binidero. Cifranan 
di CBS riba permisonan di 
construccion no semper ta 
confiabel den terminonan 
absoluto y kisas lo por ta ex- 
agera pa cada kwartaal, segun 
Nul20 a subraya. 


E cantidad di casnan construi 
pa aña tambe ta cayendo. 
Segun Nul20, aproximada- 
mente 12,000 casnan nobo lo 
ser construi den MRA e aña 


aki, compara cu mas di 15.000 
aña pasa. Segun e Acuerdo di 
Vivienda cu e gobierno Hu- 
landes a haci cu municipio na 
comienso di e aña aki, MRA 
mester rond di 22.500 casnan 
nobo pa aña pa resolve e defi- 
cit di vivienda actual. 


Nul20 a subraya cu e ciudad 
di Amsterdam toch a logra 
cumpli cu nan meta pa con- 
struccion den e prome mita 
di e aña aki, agregando 4.238 
casnan nobo den e prome seis 
luna riba un meta anual di 
7.500. Sinembargo, mayoria 
di e casnan aki ya tabata bao 
construccion prome cu Rusia 
a invadi Ucrania, cual a causa 
cu condicionnan di mercado 
a deteriora. 


Mayornan cu a bandona baby den 
container di sushi a para dilanti hues 


(NLTimes)—E proceso le- 
gal contra dos adolescente 
acusa di a laga nan baby 
recien naci den un con- 
tainer di sushi na Meern- 
hof, Amsterdam na 2021 
a cuminsa ayera. Ademas 
di e intento pa homicidio 
imboluntario, e dos may- 
ornan tambe ta sospecho- 
so den e morto di un otro 
baby na 2019. 


Servicionan 
di 
emergen- 
cia a rescata un baby mucha 
muhe recien naci dia 21 di 
februari 2021 despues cu un 
local a tende un yoramento 
biniendo for di e container di 
sushi. Empleadonan di emer- 
gencia a descubri e mucha 
den un saco di Jumbo cera, 
segun Parool ta reporta. E 
dos hobennan, cu na e tempo 
ey tabatin 17 aña, a entrega 
nan mes na polis un par dia 


despues. E tempo ey, e abo- 
gado representando e sos- 
pechoso masculino, Gerald 
Roethof, a conta e programa 
di television Op1 cu e may- 
ornan a pensa cu e baby a 
muri y a actua den panico. 


Despues di a investiga e tele- 
fonnan di e hobennan, polis 
a descubri mensahenan cu 
ta punta na un baby anterior. 
E baby ey, tambe un mucha 
muhe, a nace na december 
2019 y a biba pa solamente un 


dia. E polis a descubri e curpa 
di e baby den e hardin di e cas 
unda e sospechoso femenino 
tabata biba. 


E dos adolescente ta en- 
frentando casonan di intento 
di homicidio imboluntario 
y asesinato, segun Parool. E 
Corte di Amsterdam a pone 
dos dia pa e procesamento. E 
caso lo ser procesa den priva 
pasobra e sospechosonan ta- 
bata menor di edad durante e 
incidentenan. 

Colombia ta pidi husticia na Mexico pa feminicidio di subrina di ex- 
minister Colombiano 


(EFE) – Politico, organi- 
sacion civil y ciudadan- 
onan a exigi husticia ayera 
dialuna 
pa 
feminicidio 
di e Mexicano Ana Maria 
Serrano, un hoben di 18 
aña ken tabata subrina di 
ex-minister Colombiano, 
Jose Manuel Restrepo. 


Presuntamente e hoben a ser 
asesina pa su ex-pareha, Allan 
Gil Romero, ken ta deteni 
for di 16 di september ultimo 
na Atizapan di Zaragoza, un 
municipio central na Estado 
de Mexico. 


E hechonan a sucede, segun 
e mama di Serrano a conta 
riba rednan social, dia 12 di 


september ultimo ora el a 
purba di comunica cu su yiu 
via telefon pero e no a logra 
hay’e. 


E hoben cu a cuminsa stu- 
dia Medicina y tabatin como 
soño pa bira cardiologo, taba- 
ta na su cas su so, pa loke su 
mama a manda un mensahe 
p’e pero su yiu a tarda hopi 
pa contesta. Y ora el a haya un 
contesta el a haya esey hopi 
straño di e forma con tabata 
expresa den e mensahe. 


Despues di esey, e mama, ken 
ta presidente di Comunica- 
cion Interna de la Confedera- 
cion Patronal de la Republica 
Mexicano (Coparmex), a pidi 


ayudo na un bisiña pa drenta 
den cas di su yiu y eynan e 
bisiña a haya e hoben morto. 


Despues cu e noticia a bira 
conoci, Jose Manuel Re- 
strepo a manda un mensahe 
riba su rednan social pa exigi 
husticia, ademas di señala cu 
“nunca” el a kere cu e por 
tabata asina cerca di un acto 
“tan brutal” y “despreciabel.” 


Segun e mama di Ana Maria, 
e crimen a ser cometi pa su 
mesun ex-pareha, identifica 
como Allan, ken a studia scol 
primario cu Ana Maria y ta- 
bata su pareha pa un aña y 
mey. 
Sinembargo, ora e relacion a 


caba e hoben a cuminsa acosa 
Ana Maria y pidi pa bolbe cu 
otro. 


Diferente organisacionnan a 


exigi na autoridadnan a pa re- 
alisa e investigacionnan con- 
cerni pa eherce “tur e peso 
di ley” contra esun cu resulta 
responsabel den e hecho aki. 


Ecuador a aumenta e nivel di alerta pa fenomeno “El Niño” di geel pa 
oraño 


(EFE) – Comite di Opera- 
cion di Emergencia Na- 
cional di Ecuador (COE) 
ayera 
dialuna 
anuncia 
cu a aumenta na “oraño” 
(preparacion pa evento 
inminente) e nivel di aler- 
ta pa emergencia cu por 
produci na e pais debi na e 
fenomeno marino atmos- 
ferico “El Niño.” 


COE, integra pa autoridad- 
nan di varios ministerio y 
institucionnan di asistencia 
y rescate, a informa cu a di- 
cidi di cambia e nivel di alerta 
“geel” (precaucion of activa- 
cion pa menasa di un evento) 
cu tabata mantene for di vari- 
os siman caba. 


E aumento di e nivel di alerta 
a ser declara debi cu presen- 
cia di e fenomeno natural “ta 
inevitabel y posiblemente lo 
coincidi cu epoca di awasero 
na e pais, den ultimo trimes- 
ter di aña,” segun secretario 
di Gestion di Riesgo, Cristian 
Torres a señala. 


Minister di Interior y presi- 
dente di COE, Juan Zapata 
a splica cu a adopta e reso- 
lucion despues di un analisis 
tocante e cumplimento di 
criterionan tecnico tocante e 
condicionnan oceanico y at- 
mosferico presente di Ocean 
Pacifico. 


E parametro ta mustra “un 


posibilidad 
grandi 
cu 
e 
fenomeno lo sucede pa e 
presente trimester,” Zapata a 
agrega despues di anuncia cu 
a diseña un Plan di Accion 
general pa enfrenta e fenom- 
eno natural. 


E Secretario di Gestion di 
Riesgo a splica cu debi na au- 
mento den e nivel di alerta, 
gobiernonan local y otro en- 
tidadnan lo intensifica e desa- 
royo di plannan di accion den 
teritorionan vulnerabel pa 


ricibi e impacto di e evento. 


Director de Instituto Oce- 
anico y Antartico de Armada 
(Inocar), Carlos Zapata a se- 
ñala cu entidadnan tecnico 
ta bay mantene un vigilancia 
estricto riba e condicionnan 
oceanico y atmosferico. 


Dia 24 di augustus ultimo, 
Comite Nacional del Estu- 
dio Regional del Fenomeno 
de El Niño (Erfen) a adverti 
cu temperatura superficial di 
lama na Pacifico Oriental ta- 
bata presente iregularidad di 
hasta 3.3 grado centigrado, 
1.3 grado mas riba e prome- 
dio considera normal pa e 
epoca. 


Peru ta declara 3 municipio den emergencia cu accion di Forsa Arma pa 
combati criminalidad 


(Reuters) – Gobierno di 
Peru a declara estado di 
emergencia na tres locali- 
dad afecta pa aumento di 
criminalidad, 
specifica- 
mente na e capital y na 
parti nort di e pais, segun 
ayera dialuna presidente 
Dina Boluarte a bisa. 


Esaki ta un medida cu ta bay 
permiti cu forsa arma por 
participa den operativo con- 
tra insiguridad ciudadano. 
Den declaracion na prensa 
oficial for di New York, Bo- 
luarte a bisa cu estado di 
emergencia na districtonan 
di San Juan de Lurigancho y 
San Martín de Porras, ambos 
na Lima; y na Talara, na nort 
di e pais, a ser aproba pa Con- 


seho di Minister. 


E mandatario, cu a biaha pa 
New York pa asisti na Asam- 
blea General di Nacionnan 
Uni, a bisa cu e decision ta 
pa “enfrenta di manera firme 


y dicidi e lucha contra delin- 
cuencia y crimen organisa,” 
segun el a bisa. 


Prome 
minister 
Alberto 
Otarola a bisa cu e medida di 
emergencia, cu ta suspende 


derechonan civil ya ta duna 
permiso pa drenta den cas- 
nan, ta bay cuminsa for di 
awe mes den districtonan aki. 


Algun autoridad a reclama cu 
den ultimo dianan accionnan 
di forsa arma pa combati cri- 
men hunto cu polis, mientras 
cu legisladonan di derecha a 
plantia pa tuma medidanan 
fuerte manera a adapta e pres- 
idente di El Salvador, Nayib 
Bukele, algo cu a ser descarta 
pa gobierno di Boluarte. 


E decision a tuma luga 
despues cu den ultimo tres 
dia na districto di San Juan de 
Lurigancho, esun cu mas po- 
blacion na e pais, personanan 
desconoci a benta dos granat 


di guera na dos negoshi, un di 
nan na un club nocturno cu 
a laga atras por lo menos 15 
persona herido, segun polis a 
informa. 


E number di denuncianan 
na polis pa hechonan delic- 
tivo na Lima a subi na casi 
160.200 e aña pasa, mayor na 
120.350 di e aña anterior, se- 
gun un rapport di Defensoria 
di Pueblo. 


No ta prome biaha cu go- 
bierno ta declara estado di 
emergencia den algun zona 
pa combati crimen, of pa res- 
guarda e control interno pa 
loke ta trata protestanan so- 
cial. 

Venezuela: Ministerio di Educacion a anuncia comienso di actividadnan 
administrativo y planificacion escolar 


(ElNacional) - E Ministe- 
rio di Educacion a anun- 
cia cu for di dialuna 18 di 
september e actividadnan 
administrativo y di plani- 
ficacion escolar a cuminsa 
na tur e institucionnan ed- 
ucativo publico di e pais. 


“Dialuna 18 di september 
a duna inicio na e pais na e 
actividadnan administrativo 
y di planificacion di e sector 
escolar. Nos ta prepara nos 
mes pa desaroya e Plan de 
Formacion Docente na nos 
scolnan,” e Minister di Edu- 
cacion, Telitza Santaella, a 
bisa ariba su cuenta di X (an- 
teriormente Twitter). 


Te cu e momentonan aki, e 
autoridadnan no a informa 
ki tempo lesnan lo cuminsa 
oficialmente. 
Sinembargo, 
tur cos ta indica cu nan lo 
cuminsa na inicio di october, 
manera den añanan anterior. 


Mientras cu e ministerio ta 
convoca e comienso di e ac- 
tividadnan administrativo, e 
docentenan di henter e pais 
ta prepara pa bolbe subi e 
cayanan di e pais reclaman- 
do salarionan digno y miho 


condicionnan laboral. 


E presidente di e organisa- 
cion Formacion Venezolana 
para la Dirigencia Sindical 
(Fordisi), Gricelda Sanchez, a 
anuncia siman pasa cu dialu- 
na lo tuma luga protestanan 
nan diferente ciudad di Ven- 
ezuela. 
Sanchez a denuncia cu den 


varios region di e pais a sus- 
pende e salario di algun do- 
cente. Ademas, el a destaca cu 
e autoridadnan di e Ministe- 
rio di Educacion no ta firma e 
contract colectivo y e scolnan 
ta den condicionnan critico. 


“Nos a ricibi denuncia di e 
estadonan cu nan a suspende 
e salario di e docentenan. 


Hopi di nan tin condicionnan 
critico di salud y mester di 
nan pago. Nos kier pa tuma 
e medidanan necesario pa en- 
frenta e crisis profundo di e 
sector educacion,” e educa- 
dor a bisa. 


Durante un rueda di prensa 
convoca diabierna 15 di sep- 
tember, algun docente a bira 


victima di agresionnan fisico 
di parti di militantenan di e 
Partido Socialista Unido de 
Venezuela (PSUV) cu tabata 
dilanti e Escuela Experimen- 
tal Venezuela, na Caracas. 


Carmen Teresa Marquez, 
presidente di e Federacion 
Venezolana 
de 
Maestros 
(FVM), tambe a denuncia di- 
anan prome cu 60% di e scol- 
nan di e pais ta den condi- 
cionnan pesimo pa cuminsa e 
aña escolar. 


El a afirma cu tin mas di mil 
scol sin servicio di coriente, 
sin awa limpi, sin servicionan 
sanitario y sin e tecnologia 
necesario. 


“Nos manera FVM, awe 12 
di september, ta bay delinea 
e strategianan cu tur nos 27 
presidente pa bisa e gobierno 
cu ‘boso ta garantisa e paz es- 
colar na Venezuela’ y nos ta 
haci un yamado na e mayor- y 
representantenan, e maestro- 
nan Venezolano cu nos ta bay 
traha for di e scolnan, cu nos 
ta bay comparti nos trabao di 
protesta desde e scolnan cu e 
mayor- y representantenan,” 
el a señala. 


Haiti: Regreso di Haitianonan pa nan pais ta marca e prome dianan di e 
cierre di frontera 


(DiarioLibre) - Den un 
hecho inusual y di manera 
sorprendente, for di diabi- 
erna ultimo miles di Hai- 
tiano a cuminsa e regreso 
boluntario pa nan pais, 
despues cu e gobierno Do- 
minicano a institui e ciere 
di e frontera como respu- 
esta na e construccion di 
un supuesto canal pa agri- 
cultura den e Riu Masacre 
na e banda Haitiano, cu 
e autoridadnan Domini- 
cano ta sigura lo desvia su 
recurso. 


Aunke for di e prome dia di 
ciere di e frontera, diabierna, 
por a tuma nota con e inmi- 
grantenan di e pais bisiña a 
cuminsa sali di manera bo- 
luntario pa nan teritorio, ta- 
bata den fin di siman ora cu e 
cantidad a aumenta na nivel- 
nan cu no tabata spera. 


E cantidad exacto di Hai- 
tianonan cu a crusa no ta 
sigur. 


Un soldaat di e Cuerpo Espe- 
cializado en Seguridad Fron- 


teriza Terrestre (Cesfront) 
aborda tocante e tema, a bisa 
Diario Libre, cu esnan cu ta 
regresa boluntariamente ta- 
bata tur ilegal, mientras cu e 
poconan cu tabatin paspoort 
cu visa tabata e uniconan cu 
mester a haci e proceso di 
salida via e oficinanan di Mi- 
gracion. 


E Haitianonan, na momento 
di wordo cuestiona ariba e 
motibonan di nan salida di 
e pais, tabata señala cu nan 
tabata sinti malo pa e deci- 
sionnan tuma pa e gobierno 
Dominicano y cu nan tabata 
prefera bandona e pais. 


“Mi ta bay Haiti pasobra nan 
a tira e ley cu no ta bay laga e 
Haitianonan ni cu papel,” un 
Haitiano a expresa citando un 
medida cu no a wordo tuma 
como e rason pa regresa su 
pais. 
Durante diabierna y diasabra 
tabata permiti e paso pa Haiti 
for di merdia te cu 4or di at- 
ardi. No obstante, diadomin- 
go, debi na e gran afluencia 
di persona, e porta mester a 


habri 10:30 di mainta. 


Na cierto momento, e agen- 
tenan di Cesfront a haya nan 
mes angustia pa motibo di e 
gran cantidad di Haitiano cu 
tabata purba crusa. 


E Minister di Defensa, te- 
niente general Carlos Diaz 
Morfa, den compañia di e 
comandantenan di e Eher- 
cito, Armada y Fuerza Aerea, 


a realisa un inspeccion diado- 
mingo na e frontera cu Haiti 
pa supervisa e ciere di e fron- 
teranan terestre, maritimo y 
aereo cu e pais bisiña, 


Na final di e recorido, e min- 
ister a confirma cu e region 
fronteriso ta hopi bon protegi 
y den calma, sin incidentenan 
relevante, expresando con- 
fiansa den e capacidad di e 
forsanan arma pa mantene e 


control. 


E ciere di e frontera tambe a 
hiba na e suspension di e ac- 
tividad comercial. Y mirando 
cu e mercado binacional di 
Dajabon ta un di e fuentenan 
economico principal tanto pa 
e residentenan local como 
tambe pa otronan na e pais, 
e comerciantenan cu ta opera 
den e espacio aki a expresa 
preocupacion pa nan futuro. 

Marilyn Manson no ta nenga ni acepta culpa den caso di supla nanishi 
riba videografo, ta ricibi un boet y mester cumpli oranan di servicio na 
comunidad 


(AP) - Marilyn Manson a 
ser sentencia na 20 ora di 
servicio na comunidad y 
un boet despues di a de- 
clara ‘no contest’, unda e 
not a ni acepta ni nenga 
culpa den e caso di supla 
nanishi riba videografo na 
un concierto di aña 2019. 


Manson, di 54 aña di edad, 
tabata kier a atende e huicio 
via video sinembargo hues 
a rekeri su persona presenta 
den corte na Laconia. Man- 
son, ken su nomber legal ta 
Brian Warner, a ser acusa di 
dos caso di asalto simpel cu a 
surgi durante e incidente cu 
e videografo na Bank of New 
Hampshire Pavillion na Gil- 
ford dia 19 di augustus aña 
2019. Manson a declara su 
mes ni culpabel ni inocente 
den e caso aki, como parti 
di un declaracion completa- 
mente negocia cu e fiscalnan. 
E fiscalnan a keda di acuerdo 
pa retira e otro acusacion, 
cual a acusa cu el a scupi riba 
e videografo. 


El a ricibi un boet di maso 
menos 1,400 dollar como 
parti di e trato, cu 200 dol- 


lar suspendi. Tambe e mester 
permanece liber di aresto y 
notifica polis local di cualki- 
er concierto of presentacion 
na New Hampshire pa dos 
aña. Hues a permiti Manson 
cumpli su servicio na comu- 
nidad na California. Manson 
a comenta na reproteronan 


cu posiblemente e lo scoge pa 
traha cu personanan den re- 
cuperacion. E mester otorga 
prueba di su servicio na co- 
munidad pa dia 4 di februari. 
Segun un declaracion di po- 
lis, Manson a acerca e video- 
grafo, Susan Fountain den e 
area net dilanti di e escenario, 


a pone su cara cerca di su ca- 
mara y a “scupi” e videografo. 
El a haya scupi riba ambos di 
su mannan. Poco despues el a 
bolbe acerca, el a baha riba su 
rudia y a cubri un banda di su 
nanishi prome cu el a supla e 
otro riba su mannan y brasa. 
“Un cantidad significante di 


slijm a caba riba Fountain,” 
e sargento di polis cu a revisa 
imagennan di e incidente a 
declara. “Despues di esaki, e 
angulo di e camara ta cambia 
y por mira con Manson ta 
señala na Fountain cu hari- 
mento mientras Fountain a 
cana bay.” 


Travis Scott cuestiona a causa di incidente mortal na Astroworld den 
ola di demandanan 


(AP) - Travis Scott a ser 
cuestiona 
riba 
dialuna 
den su declaracion cu e 
ta dunando en conexion 
cu centenares di demanda 
cu a ser poni den su con- 
tra y otronan a causa di e 
mortonan y heridonan na 
Astroworld Festival cu a 


tuma luga den aña 2021. 
Scott a ser interoga na Hous- 
ton durante su testimonio, 
cual pro dura varios dia pa 
completa, segun 2 persona cu 
conocemento tocante esaki a 
informa. Abogadonan tratan- 
do e caso aki ta bao un ordo 
cu ta preveni cu nan por duna 


comentario tocante loke tuma 
luga den corte. Abogadonan 
di Scott a informa cu un de- 
claracion ta bao preparacion 
tocante e testimonio aki. Es- 
aki ta marca e prome biaha cu 
Scott ta ser interoga pa e abo- 
gadonan di e personanan cu 
a demanda desde e incidente 


cu a causa e fayecimento di 
10 persona. E personanan cu 
a fayece tabatin di 9 pa 27 aña 
di edad y a fayece di asphyxia, 
cual un experto a compara na 
ser placha pa un auto. 


E tipo di incidentenan aki a 
tuma luga rond henter mun- 
do, for di stadion di futbol na 
England na Saudi Arabia te na 
e celebracion di Halloween 
cu a tuma luga na Sur Korea. 
Mayoria di e personanan cu 
fayece den e incidentenan aki 
ta sofoca. Scott su testimonio 
ta bini despues cu un hues a 
pone e huicio pa dia 6 di mei 


di aña 2024. E huicio aki lo 
tuma luga casi 2 aña y mey 
despues di e incidente. 


Documentonan cu a otorga 
den corte desde April a nom- 
bra mas di 1,500 caso activo, 
hopi di cual tabata den con- 
tra di Scott y Live Nation, e 
promotor di e concierto. Di 
esaki, 992 caso cu heridonan 
fisico y 313 caso di “daño 
emocional, dolor, sufrimento 
y angustia mental.” A haci 
cirugia ortopedico den 17 di 
e casonan aki, cu otro opera- 
cionnan recomenda pa 21 di 
e casonan. 

Diescuatro agente nobo pa Wardacosta Caribe Hulandes 


Despues di a finalisa cu 
exito un estudio di un aña, 
diabierna ultimo diescu- 
atro aspirant a ricibi nan 
certificado y diploma di 
‘Buitengewoon Agent van 
de 
Politie’ 
(BAVPOL), 
for di man di Director 
di Wardacosta di Caribe 
Hulandes, Walter Hansen 
y Alpha Falbru, Direc- 
tora di ‘Opleidingsinsti- 
tuut Rechtshandhaving en 
Veiligheidszorg (ORV). 


E aspirantnan a ricibi e di- 
ploma y certificado durante 
un ceremonia na Marinebasis 
Parera. Awor e aspirantnan ta 
agente di Wardacosta comple- 
tamente desaroya y establece 
y nan ta bay reforsa e basenan 
di Wardacosta na Corsou, 
Aruba y Sint Maarten. 
E aspirantnan aki a cuminsa 
cu e estudio Basico di Ward- 
acosta, e ‘Basis Opleiding 


Kustwacht’ (BOK) na au- 
gustus 2022. Durante e cua- 
ter simannan despues nan a 
ricibi nan formacion. E asina 
yama periodo ‘Samen Sterk’ 
durante cual nan a keda di 
test tanto mental como fisica- 
mente. Despues di e siman- 
nan di formacion a cuminsa e 
sobra di e formacion BOK y 


entre otro nan a ricibi lesnan 
basico di habilidad di tiro, ha- 
bilidad nautico, habilidad di 
temanan di ley y proceso di 
embarcacion. E aspirantnan a 
haya bastante retonan fisico, 
mental y teoretico y awor ta 
cla pa proteha y yuda e comu- 
nidadnan. 
Durante e ceremonia tan- 


to Director di Wardacosta, 
Walter Hansen como Alpha 
Falbru Directora di ORV, 
a dirigi nan mes na e agen- 
tenan. Casi un aña e aspirant 
nobo nan a anticipa e dia aki. 
Despues di a lucha duro y 
pasa periodonan largo for di 
nan cas y famia, awor nan por 


celebra nan logro. E diplo- 
manan a yega y awor e trabou 
na Wardacosta por cuminsa. 
E agentenan nobo dentro di 
poco ta bay e puntonan di 
sosten di Wardacosta na nan 
pais caminda hunto cu otro 
agente di Wardacosta nan lo 
bay traha riba lama. 


Guizza Maria Steenvoorde corona como Reina Hubenil di Carnaval TOB 


TOB Carnaval Group a 
introduci di un manera 
hopi peculiar nan Reina 
Hubenil pa 2024 den per- 
sona di e hoben talentoso 
Guizza 
Maria 
Steen- 
voorde. E coronacion a 
tuma lugar na e inicio di 
Aruba Art Fair 2023 y a 
ser efectua pa e diseñador 
Ronchi de Cuba di Trash 
By Ronchi y Geraldine 
Muller den representa- 
cion di SMAC. 


Acompaña pa e grupo di 
Baile Dazzling Dancers y 
brassband Massive Aruba Art 
Fair a start su fin di siman ex- 
itoso cu un toke di loke nos 
por spera di Carnaval 70. 
Guizza Maria, no ta un 
desconoci pa Art Fair. Na 
2022 e la sa di duna un solo 


presentacion, un baile cu a 
capta masha hopi atencion pa 
su bunita coreografia propio 
y cu e dun’e e oportunidad di 
clasifica pa Poder di Huben- 
tud. 
Guizza Maria desde su 4 
aña ta baila. Na Hulanda cu 
Danzation na Zeist y desde 
cu e la establece su mes cu 
su famia na 2013, e tabata sin 
falta un aña, participando ac- 
tivamente den Carnaval. Na 
varios ocasion e la sa di gana 
e premio di Dancing Queen 
den Parada Infantil. 
Baile, 
actuacion, 
canto, 
declamacion ta importante 
pa Guizza Maria. E ta forma 
parti di Club di Movimen- 
to. Ta ganador di tres aña 
consecutivo di Arte di Pal- 
abra y ta activo den Poder di 
Hubentud. 


Yega na corona su mes como 
Reina Hubenil di TOB Car- 
nival Group, su grupo di 
Carnaval ta su soño desde cu 
e la forma parti prome biaha 
cu su grupo TOB KIDZZ. 
“Mi mester a warda pa mi 
yega e edad pa por participa y 
tur aña ora mi ta bay apoya e 
reinanan, mi ta soña cu e dia 


cu lo ta ami riba e escenario” 
“Pa mi e soño di por repre- 
senta TOB den Carnaval 70 
ta algo sumamente grandi. 
MI a lanta cu TOB y ta echt 
un honor grandi pa ta nan 
representante. Africa ta nos 
tema, ideal pa baila. Mita bay 
gosa un poco mas manera tur 
aña, nada no ta cambia, wel, 


un tiki so, awor cu un corona 
cu mi ta orguyoso di dje, cu ta 
simplemente THE BOMB. 
“Hopi exito na tur reinanan 
participando pa Carnaval su 
Festival cu ta promove di bira 
excepcional.” Guizza Ma- 
ria ta vocifera, mientras cu e 
ta sigui baila “Like no one is 
watching”. 

Accidente unda cacho a subi dilanti auto 
pasando 


Diadomingo 
atardi 
a 
drenta informe di un ac- 
cidente na Sabana Liber, 
mesora a dirigi un patruya 
na e sitio. 


Na yegada di e patruya a bin 


compronde cu aki ta trata di 
un accidente unda cu un ca- 
cho a core sali for di cas subi 
caminda sin a duna prefer- 
encia na un Chevrolet Spark 
pasando y e auto a dal e ca- 
cho. Polis a compronde cu 


e cacho a bandona e sitio di 
accidente. Afortunadamente 
ningun hende a resulta her- 
ida pero si e auto a keda cu 
daño riba dje. 


Pelea formal cu machete y baranca na 
Sero Patrishi 


Diadomingo 
anochi 
a 
drenta informe di cu tin 
un persona cu problema 
di salud mental cu a bay 
na un cas buscando prob- 
lema na un cas na Sero 
Patrishi, mesora a dirigi 
patruyanan na e sitio. 


Na caminda pa e sitio a drenta 
otro informe pa e patruyanan 
bay cu mas urgencia pero cu 
cautela ya cu e pelea a escala 
y tin machete cu baranca den 
wega. Na yegada di e patruy- 
anan a domina e situacion y a 
purba intermedia den e asun- 


to y a yega na e conclusion 
cu mester hiba e persona cu 
problema di salud mental pa 
ricibi medicamento na hospi- 
tal. Polis a percura pa esey y 
nan a transporta e persona pa 
hospital. 


Persona cu problema di salud mental a 
yama menasa polisnan cu morto 


Diadomingo 
anochi 
despues cu polis a inter- 
media y a percura pa e 
persona cu problema di 
salud mental cu nan a bay 
atende cune na Sero Pa- 
trishi esaki a yama warda 
di polis y a menasa tur e 
polisnan cu tabata na Sero 
Patrishi cu morto mencio- 


nando nan nomber y fam. 


Mesora polis a avisa tur e un- 
idadnan pa nan ta na alerta y 
pa busk’e ya cu e menasa na 
polis nan ta tuma esaki na se- 
rio. Tabata buscando e riba e 
ruta di hospital pa su cas na 
Sero Patrishi. Na altura di 
Tanki Leendert un di e uni- 


dadnan buscando a topa cune 
y mesora a domin’e mandan- 
do e plat na vloer boca abao y 
a boei e. Polis a informe cu e 
ta deteni pa menasa polis cu 
morto. A solicita e vehiculo 
di transporte pa asina hib’e 
warda di polis. Unda eynan 
ela keda deteni! 


Polis a detene chauffeur burachi cu a causa accidente na Moko 


Diadomingo 
atardi 
a 
drenta informe di un acci- 
dente cu hende herida na 
Moko, mesora a dirigi tan- 
to polis como ambulance 
na e sitio. 


Na yegada di e patruya a bin 
compronde cu aki ta trata 
di un accidente unda cu un 
chauffeur burachi den e 
Chevrolet blanco a bay subi 
caminda net ora e Kia preto ta 
bini di zuid, ora e chauffeur 
di e Kia a wak e auto ta bay 
subi a purba evita impacto y 
na mesun momento e Chev- 
rolet a primi mas trot y cu 


consecuencia nan a dal fron- 
tal. Den e Kia tabata tin un 
pareha cu nan yiu, e mama 
como e yiu a resulta herida 
den e impacto. Na yegada 
di e ambulance nan a atende 


e mama y e yiu herida y a 
transporta ambos pa hospi- 
tal. Mientras polis a nota cu 
e chauffeur di e Chevrolet ta 
herida y a detene. 


Polis y bombero a bay pa un candela 
di mondi cu tabata cerca di e cas di 
Gobernador 


Diadomingo atardi a haya 
informacion di un cande- 
la di mondi hopi pega cu 
un cas na Papaya, mesora 
a dirigi tanto polis como 
bombero na e sitio. 


Na yegada di e patruya a nota 
cu e candela tabata menasan- 
do e cas y a cuminsa combati 
esaki cu slang di awa di e cas 
mes. Na yegada di bombero 
mesora a inicia cu un com- 
bate directo, mientras polis a 


cera e caminda y otro patruya 
a bay wak e cas di Goberna- 
dor cual ta cerca di e candela. 
Den e combate fuerte a logra 
domina e candela por com- 
pleto. 

27 habitante a ser atendi pa cu nan responsabilidad di nan cacho 


Accion contra cacho los 
of diferente infraccion to- 
cante ley di cacho ta sigui. 
Cuerpo Policial Aruba tin 
un team special cu ta ha- 
ciendo diferente control 
den bario y a multa dife- 
rente persona cu ta ire- 
sponsabel cu nan cacho. 


A haci diferente control den 
bario nan di San Nicolas 
manera: First Stick Hillweg, 
Saint Peter Hillweg, Dia- 
mantbergweg, 
Red 
Rock 
Hillweg, Rooiweg, Weg Fon- 
tein, Great Hillweg, Bottom 
Hillweg, Weg Sero Blanco, 
Kiviti, Brasil, Caya Bernadina 
Grovell, Rooi Kochi, Sava- 
neta, Pos Chiquito, Spaans 
Lagoenweg, Betonicastraat y 
Sabana Basora. 


Binti shete (27) habitante di 
diferente bario a wordo aten- 
di riba nan cachonan cu ta 
riba caminda publico di cual 
bintiun (21) a haya multa y 


seis (6) diferente habitante a 
haya un aviso. 


A constata cu mayoria hende 
a haya multa pa no pone sufi- 
ciente precaucion pa nan ca- 
cho sali riba caminda publico 
of riba tereno di otro persona. 
Tambe a constata cu dos ca- 
cho pitbull a ser laga atras na 
un cas na Sabana Basora di 
cual e doñonan a bandona 
Aruba y a laga e cachonan pa 
nan cuenta. A logra hiba e ca- 


chonan na Centro Control di 
Cacho caminda lo busca un 
doño of persona responsa- 
bel pa nan of nan lo por ser 
adopta. 


E controlnan aki lo continua 
den otro barionan. Nos ta 
haci un suplica pa cuida bo 
cacho, mantene bo mes na 
e ley y reglanan y preveni di 
haya un multa indeseabel. 
E multa ta halto y lo por tin 
consecuencia pa bo cartera. 


Chauffeur a pasa dal palo di luz laga 
casnan sin coriente 


Diadomingo madruga a 
drenta informe di un ac- 
cidente na Sabana Basora, 
mesora a dirigi un patruya 
na e sitio. 


Na yegada di e patruya a bin 


compronde cu un auto a baha 
caminda dal un palo di luz 
y a sigui core bay. Debi na e 
impacto algun cas den cerca- 
nia a perde nan suministro di 
coriente. A avisa ElMAR pa 
asina bin reestablece e sumi- 


nistro di coriente na e casnan 
afecta. Ademas a avisa polis di 
trafico pa sigui cu e investiga- 
cion revisando e camaranan 
di seguridad den cercania pa 
asina logra haya e chauffeur 
cu a comete e hit & run aki. 


Polis a detene dama chauffeur bao 
influencia cu a causa accident 


Diasabra anochi a drenta 
informe di un accidente 
banda di veld di River- 
plate 
den 
Belgiëstraat, 
mesora a dirigi un patruya 
na e sitio. 


Na yegada di e patruya a 
bin compronde cu un dama 
chauffeur 
bao 
influencia 


coriendo un Honda Accord 
bayendo pabao den Bel- 
giëstraat a baha caminda na 
man robes y a bay dal prim- 
eramente un Nissan Pick-up 
pusha esaki dal un Kia Pican- 
to y alabes dal e Picanto ran- 
cando su bumper di patras y 
djey finalmente bay dal un 
auto Nissan pusha esaki riba 


muraya di e stadion di River- 
plate. 


Polis a pone e dama supla y 
esaki a surpasa e limite y polis 
a bay over na detene e dama 
burachi. Den e accidente aki 
afortunadamente 
ningun 
hende a resulta herida. 


V-Wagen laga atras den un 
cura di cas na Palm Beach 


Diadomingo 
mainta 
desconocidonan a laga un 
V-Wagen den cura di un 
cas na Palm Beach, me- 
sora a dirigi un patruya na 
e sitio. 


Na yegada di e patruya a bin 
haya e Renault Logan blanco 
V-5517 pero ningun hende 


na e cas sa ken a par’e eynan 
den e cura ni con el a yega ey- 
nan. Polis a check si e lo por 
tabata procedente di ladroni- 
cia pero no tabata tin ningun 
keho di ladronicia di un auto 
asina. Polis a yama e compa- 
nia di huur y nan a keda di 
manda un hende pa kit’e di 
eynan. 

PvdA na Amsterdam kier prohibi Telegram a causa di atakenan cu explosivo 


(NLTimes) - Consehero di 
ciudad Amsterdam Fathi- 
ya Abdi kier pa e gobierno 
Hulandes prohibi e apli- 
cacion di comunicacion 
protegi Telegram. Segun 
su persona, e aplicacion 
aki ta hunga un rol crucial 
den facilita e rol di e varios 
atakenan cu explosivo cu 
a tuma luga na Hulanda e 
aña aki. 


Durante fin di siman, tabatin 
5 explosion na Amsterdma 
y 2 na Rotterdam. Otro ex- 
plosion a tuma luga na Am- 
sterdam riba dialuna mainta. 


Telegram su rol den e atak- 
enan aki ta dobel, segun loke 
Abdi a expresa na NOS Ra- 
dio 1 Journaal. 


Na prome luga, hopi biaha 
ta recluta personanan ho- 
ben riba e aplicacion pa pone 
e explosivonan na e sitio a 
cambio di placa. “Y e tipo di 
gruponan aki hopi biaha tin 
miles di participante,” el a co- 
menta. “Tambe bo kier mira 
un aumento masivo den e 
trafico di klapchinan pisa. E 
tipo di klapchinan aki hopi 
biaha ta usa pa explosionnan 
pero tambe pa bomb banco- 


matico. Aki tambe, Telegram 
ta hunga un rol di facilita.” 


OM kier kita e gruponan 
unda ta recluta hende pa 
comete crimennan of unda 
ta bende/trafica cosnan ile- 
gal. Sinembargo, segun Abdi, 
asina un solcuion interino no 
funciona solamente si Tele- 
gram cooepra cu autoridad- 
nan y deshaci di e chatnan aki 
na un velocidad apropia. Den 
e caso aki, e aplicacion varios 
biaha a demostra cu nan no ta 
dispuesto pa haci esaki segun 
Abdi. 


Segun abogado di data y pri- 
vacidad Robbert Santifort, 
e lo ta un desafio grandi pa 
Hulanda prohibi un plata- 
forma di comunicacion riba 
su mes, ambos den termino 
legal y termino tecnico. “Nos 
mester blokia esaki via e vari- 
os proveedor di internet na 
Hulanda y kita e aplicacion 
via varios app store? E ta algo 
cu ta sumamente complica. 
Y esaki ta feura di e pregunta 
si nos mester kier prohibi un 
plataforma di comunicacion 
y si e usuarionan no lo djis 
muda bay otro plataforma.” 


Segun Santifort, e miho op- 
cion lo ta di mehora e aplica- 
cion di reglanan Europeo riba 
Telegram. E Digital Services 
Act lo drenta na vigor pronto 
y esaki lo faciltia tur cos pa 
motibo cu e ta aplica na Tele- 
gram specificamente, segun 
el a expresa na stacion di ra- 
dio. El a splica cu e ley lo haci 
mas facil pa autoridadnan 
ricibi acceso na Telegram y 
otro plataformanan di comu- 
nicacion digital. Si e servicio 
sigui sin cumpli cu e reglanan 
Europeo, e lo ta mas facil pa 
Union Europeo completo 


tuma accion contra esaki. 


Telegram semper a bisa cu e 
usuarionan su privacidad ta 
garantisa y nunca ta comparti 
data cu autoridadnan. Segun 
BNR, esaki posiblemente no 
ta e caso. Documentonan cu 
el a ricibi for di polis Hulan- 
des via un apelacion na Open 
Government Act a mustra 
cu polis Hulandes tin un set 
di instruccion simpel cu nan 
por usa pa ricibi e IP adres 
di un usuario di Telegram of 
number di telefon for di e 
plataforma. 


Segun 
e 
documentonan, 
Telegram lo considera e peti- 
cion pa data di e usuario “si 
tin un menasa inmediato na 
bida.” Polis a distribui e in- 
struccionnan den December, 
incluyendo un formulario 
cu e logo di Telegram, segun 
BNR. 


Polis no kier a confirma na 
e noticiero con frecuente 
Telegram a comparti data cu 
nan. “Nos simplemente no ta 
mantene un record di esaki,” 
e vocero a expresa. “Nos ta 
colecta hopi data tur dia.” 


Prome Minister Evelyn Wever-Croes: 
Gobierno a reuni cu Banco Central riba con pa prepara pais Aruba miho 
pa atakenan cibernetico 
“E ta nos compromiso, como Gobierno pa duna tur informacion necesario di e tema aki na 
henter comunidad, conscientisando asina tur hende di e peliger di atakenan cibernetico” 


Diahuebs mainta, Prome Minis- 
ter Evelyn Wever-Croes hunto cu 
Minister di Husticia Rocco Tjon, 
y Minister di Asuntonan Eco- 
nomico Geoffrey Wever a reuni 
cu representantenan di Banco 
Central riba e tema di siguridad 
cibernetico. Manera ta conoci, 
esaki ta un tema importante ya 
cu Aruba den pasado, tabata vic- 


tima di un atake cibernetico, cu a 
causa hopi daño. 


Sra Kristel de Nobrega, Manager In- 
formation Security, na Banco Cen- 
tral di Aruba a presenta un tesis riba 
e tema aki, cu a sirbi como guia pa 
Gobierno hunto cu Banco Central 
intercambia ideanan, con pa prepara 
Aruba pa ta mas fuerte na momento 


cu mester enfrenta atakenan asina. 


Prome Minister a indica cu e reunion 
tabata uno positivo, y cu Gobierno lo 
sigui pone atencion riba e tema aki. E 
ta importante pa nos muchanan des- 
de chikito caba, ta consciente cu cada 
"click" cu nan haci riba computer ta 
pone nan na risico di un atake ciber- 
netico. Hopi biaha nos muchanan ta 
riba tablet of telefon, na unda cu si no 
tin un "netwerk" su tras e lo ta limita te 
ey, pero si den caso tal tin un netwerk, 


un atake lo por haci hopi daño den e 
data di esaki. "E ta nos compromiso, 
como Gobierno pa duna tur informa- 
cion necesario di e tema aki na henter 
comunidad, conscientisando asina 
tur hende di e peliger di atakenan 
cibernetico. 


Pa e motibo aki, Gobierno hunto cu 
Banco Central lo sigui intercambia 
ideanan, con pa prepara Aruba contra 
atakenan asina mas efectivamente po- 
sibel", Prome Minister a expresa. 

CEDE Aruba su WAW Mobiel “Wega Ariba Wiel” a bira realidad 


Na cuminsamento di 2023 
CEDE ARUBA a acerca 
Stichting Jantje Beton di 
Hulanda pa asina sondea 
e posibilidad pa haci un 
speelscan pa Aruba. Un 
idea cu a origina dor di e 
programa nobo di CEDE 
ARUBA, Barionan UNi- 
CO. 


Durante e bishita di sticht- 
ing Jantje Beton a pasa mira 
40 diferente lugar unda tin 
speeltuin of lugarnan di rec- 
reacion pa mucha y hoben. A 
base di e resultadonan ricibi, 
a nota cu hopi speeltuin no 
tabata den bon condicion y 
cu esaki ta haci nan peligro- 


so pa mucha por haci uso di 
nan. E dos representantenan 
tambe a combersa cu casi 100 
hoben durante nan estadia 
na Aruba, pa asina siña mas 
kico e muchanan ta desea of 
kico nan lo kier pa wordo 
mehora. Nan a drenta bario, 
scolnan y organisacionnan 
pa por a colecciona informa- 
cionnan necesario. E repre- 
sentantenan di Jantje Beton a 
dialoga cu diferente instancia 
na Aruba y despues di a haci 
un analisis a manda nan reco- 
mendacion cual entre otro ta- 
bata e idea pa cuminsa cu un 
speelbus. 
Despues di algun siman 
CEDE ARUBA ricibi e rap- 


port oficial di stichting Jantje 
Beton di Hulanda y aki a 
consehonan tabata cla cu lo 
mester actua pa cumpli cu e 
necesidad cu nos muchanan 
tabata desea. E desea mas 
menciona tabata pa nan por 
tin un espacio cu nan por 
move y recrea cu ta brinda 
un seguridad y cu ta serca di 
nan cas mes. 


Na Hulanda ta haciendo uso 
di e metodo aki, unda cu un 
speelbus ta pasa pa un par di 
ora den barionan y cu bon re- 
sultado. 
CEDE ARUBA a mira esaki 
den e idea aki un bon posi- 
bilidad pa cuminsa cu move- 


cionnan den bario pa mucha 
y hoben, mientras ta busca 
solucion pa renobacion of re- 
construccion di speeltuinnan 
cu nos tin caba den barionan. 


Mirando cu lo mester di 
sumanan grandi pa reconstrui 
of renoba facilidadnan cu t’ey 
caba y cu e lo por dura den 
planificacion y ehecucion, 
CEDE ARUBA a tuma e reto 
di bay sondea e posibilidad pa 
cumpra un mini- bus of cargo 
van pa asina converti e auto 
aki den un speelauto. CEDE 
ARUBA a tuma contacto cu 
IBiSA pa hunto ehecuta e de- 
seo di nos muchanan. IBiSA 
su instructornan lo eherce 
e tarea aki, mientras CEDE 


ARUBA lo busca material pa 
e bus. IBiSA lo ta encarga pa 
hinca un programa y e struc- 
tura den otro. Mirando cu 
esaki lo ta un proyecto piloto 
y cu mester di mas partners 
pa por completa henter e plan 
aki, CEDE ARUBA a aserca 
FCCA. 


CEDE ARUBA ta hopi con- 
tento pa anuncia cu awor nan 
ta conta cu IBiSA y FCCA pa 
e Proyecto piloto aki. Pla- 
nanan ta pa cuminsa den luna 
di October 2023 cu e WAW 
Mobiel den bario. 
Durante BAN CAYA 2023 
cu a tuma lugar diadomingo 
10 di September a inaugura e 
WAW Mobiel. 


Coach nobo di futbol femenino Spaño ta convoca campeonnan di Mundial 


Pero nan no tin plan pa stop nan boycott 


(AP) 
— 
Futbolistanan 
Spaño campeon di Mun- 
dial femenino no tin plan 
pa stop nan boycott di 
team nacional a pesar cu 
coach nobo, Montse Tome 
a convoca nan na e team 
ayera. 


E hungadornan a bisa cu nan 
a haya sorpresa cu e yamado 
despues cu nan a laga cla 
nan decision pa no hunga 
pa e team nacional te cu nan 
exigencia pa cambio na fed- 
eracion di futbol Spaño keda 
cumpli. 


Tome a selecta casi mita di 
e 39 hungador cu a firma 
un declaracion nengando pa 
hunga pa team nacional – 
incluyendo 15 campeon di 
Mundial – despues cu ex- 
presidente di federacion, Luis 
Rubiales a nenga di retira pa 
a sunchi hungador Jenni He- 
moso riba su lip na e ceremo- 
nia di premio di Mundial na 
Sydney luna pasa. Rubiales 
eventualmente a renuncia y 
coach Jorge Vilda a haya re- 
tiro, pero e hugnadornan a 
bisa cu nan exigencia pa re- 
forma profundo y liderazgo 
nobo no a keda cumpli. 


Tome a bisa cu el a dicidi 
pa no yama Hermoso “pa 
proteg’e” despues cu e hun- 
gador a haya su mes memey 
di controversia cu a conduci 
na un crisis institucional y 
a trece berguensa den fut- 
bol Spaño. E coach nobo, cu 
tabata assistent di Vilda na 
Mundial, no a bisa si tabata 
Hermoso cu a pidi pa no keda 
convoca. 
Den e declaracion nobo di 


e futbolistanan ayera, nan a 
bisa cu e federacion no por 
forsa nan join e team y a bisa 
cu e convocatorio no a ser 
haci segun regulacionnan ac- 
tual di FIFA. Nan lo mester 
reporta na training camp awe 
mainta na Madrid, maske al- 
gun ta den exterior y no lo 
logra bolbe na tempo. 


Segun ley di deporte Spaño, 
atletanan ta rekeri pa cumpli 


cu e yamado di nan teamnan 
nacional a menos cu tin cir- 
cunstancianan cu ta impedi 
nan di hunga, manera lesion. 
“Como atletanan profesional, 
despues di tur loke a sucede 
awe, nos ta bay studia e po- 
sible consecuencianan legal 
na cual e federacion a expone 
nos door di inclui nos den un 
lista den cual nos a pidi pa 
no ta, pa e motibonan cu ya 
nos a splica publicamente,” e 


futbolistanan a bisa. “Nos ta 
lamenta un biaha mas cu nos 
federacion a pone nos den un 
situacion den cual nunca nos 
tabata kier ta.” 


Tome a bisa cu el a yama e 
campeonnan di Mundial cu 
el a selecta y a spera nan pa re- 
porta na e training camp awe. 
El a bisa cu ningun hungador 
a pidi pa no keda convoca, 
pero no a bisa si nan a bay di 
acuerdo pa caba na boycott. 


“E hungadornan ta profe- 
sional y mi ta kere cu nan 
ta bay haci nan trabao bon,” 
Tome a bisa. “Nan ta campe- 
onnan mundial, nan ta stima 
nan profesion. Ta un privile- 
gio pa ta den team nacional 
Spaño y mi sa cu nan lo t’ey 
cu nos [diamars].” 


Tome tambe a inclui den su 
prome lista algun di e hunga- 
dornan cu aña pasa a rebeldia 
contra Vilda pidiendo un am- 
biente mas profesional. 


Spaña ta bay hunga weganan 
di Nations League contra 
Suecia diabierna y Suisa dia 
26 di september. 


A18 


Diamars 19 september 2023 


Secretaris General di MEP: 
Paul Croes di AVP kier kibra ley pa e recobra su libertad mas tempran 
Ki ehempel lo manda pa pueblo si laga Paul bay 


Secretaris Genetral di MEP a 
tuma nota con Paul Croes for di 
prizon ta manda carta na tur in- 
stancia, alabes kier purba hunga 
cu sentimento di pueblo pa crea 
simpatia pa e por sali mas tem- 
pran for di KIA. 


Caso IBIS cu ex Minister Paul 
Croes di AVP como e “hoofdrol”: 
Ta fresco den memoria di Pueblo 
di Aruba na momento cu Gabinete 
Mike Eman II a huramenta dia 30 di 
october 2013. Mike Eman despues di 
a gana eleccion na september 2009, pa 
prome biaha a laga Paul Croes y Juan 
David Irausquin (2) hoben promi- 
nente e tempo aya sin cartera di minis- 
ter y ambos mester a bay Parlamento. 
AVP tabatin basta problema interno 
al respeto. Promesa sinembargo na e 
hobennan aki, cu e siguiente eleccion 
nan lo bira minister. Momento AVP 
a gana pa di dos biaha a tuma varios 
siman pa forma gobierno, como cu 
no tabatin un formula con pa Mike 
Eman complace cu Paul Croes y Juan 
David. Asina Mike Eman a aumenta 
e cantidad di minister di 7 pa 9, unda 
Paul Croes y Juan David Irausquin a 
wordo acomoda. Paul a ricibi e cart- 
eranan di Asuntonan Social, Huben- 
tud y Labor. Bon trabou y ainda falta 
a wordo aplica akinan. Prohibi pa lu- 
bida! 


Paul Croes mesora a forma un 
banda criminal den su bureau: 
A traves di su propio prima secretaria 
den bureau, hunto cu Capriles cu ta 
rond Paul su Fundacion Leadership 
& Excellence, Roque Aparicio amigo 
personal di Paul, chauffeur y un me- 
neer di edad Juancho Filiciana e gang 
criminal aki tabata opera desde Co- 
colishi. Fiscal hasta a yama esaki un 
“ontheffingsfabriek”. Paul tabata rici- 
bi hopi placa pa regla ”ontheffing” y 
permiso y tabata abusa di e Chinesnan 
cu a paga nan mes “blauw” pa fabor 
politico. 


Chinesnan a basha abou riba 
Paul: 
Recherche y RST Team a drenta cas 
di Paul. Loke Paul no tabata sa cu nan 
a “wire” su cas y su auto pa asina por 


a tap tur combersacion. Paul banda di 
tabata ricibi hopi cash via Juancho Fili- 
ciana pa cada “ontheffing” y pa cu tra- 
mite di permiso tabata laga su chauf- 
feur Roque Aparicio bay Chinesnan 
cu tin permisonan den tramite y exigi 
nan caha di cerbes, boter di whiskey 
y otro productonan. Investigacion a 
mustra cu Paul mes algun diabierna ta 
sinta den auto pafo, mientras Roque 
ta baha bay paden busca esakinan. Un 
Chines (Siem Mong) di Hong Kong 
di acuerdo cu fiscal a declara cu su so 
mester a regala Paul Croes 65 caha di 
cerbes, 10 boter di Old Parr, vodka y 
champagne pa saca un permiso. Al- 
abes el a declara cu december 2016 el 


a duna Paul riba hopi insistencia 50 
bleki di tuna, 50 pak’i crab, 50 pak’i 
cabaron, 50 pak’i salmou 50 “bread 
spread”, 10 botr’i oleifi y 10 botr’i 
mayonaise. Nos por corda cu Paul ta- 
bata tin un “coffee house” y kisas ta pa 
bende esakinan eyden? Asina e banda 
criminal tabata funciona. Pagina 26 di 
e rekisitor di Fiscal a tap Paul papian- 
do cu Roque Aparicio den auto para 
pafo di e supermercado Chines, Paul 
ta bisa Aparicio: “bo ta kere nos por 
dal e Chines abou $500 dollar cash 
awe?” Esaki ta graba y getap. Pues, 
asina malo e mente di e ex minister 
di AVP tabata pensa y traha como un 
banda mafioso. Prohibi pa lubida! 
Den e schrift cu Juancho Filiciana 
tabatin por a prueba cu Paul a ricibi 
rond 90 mil na cash for di Filiciana. 
Filiciana mes tabata skirbi e bedrag cu 
ta cobra pa “ontheffing” y permiso y 
un columna e cantidad cu ta bay pa 
Paul, mientras recherche ora a drenta 
cas di Filiciana a haya masha hopi en- 
velop cu nomber di Paul Croes riba 
dje y e sumanan di 2000-2500-3000- 


3500 etc. Prohibi pa lubida! Asina tin 
masha hopi berdad cu e investigacion 
aki a trece dilanti cu ta un berguensa 
con por sirbi pueblo di e manera aki. 
Secretario di Ministerraad e tempo 
aya na 2015 a hiba un combersacion 
cu Paul cu tin rumornan riba esaki, 
pero e tempo ey e placa tabata drenta 
mucho facil y Paul no a haci caso. Ki- 
sas ta bon pa por publica e rekisitor 
di 204 pagina pa pueblo mes lesa y 
por mira realidad ta kico a tuma luga 
paso awe hasta kier culpa gobierno di 
turno cu no kier laga Paul bay cas mas 
tempran. Manera semper a bisa esun 
cu faya sinta riba su blaar! 


Nuebe hues total a haya Paul 
Croes culpabel: 
Na januari 2019 un hues a haya cu tin 
suficiente prueba y a condena Paul 
Croes. Paul na su turno a bay Hoger 
Beroep. Akinan 21 di october 2021, 
tres hues tambe a haya Paul Croes 
culpabel y a condene na 3 aña y 8 
luna di prizon, mientras Paul no por 
ocupa un funcion publico mas. Paul 
a bay despues Hogeraad esta Cassatie 
na Hulanda unda cinco hues nobo 7 
di februari 2023 a reconfirma e deci- 
sion di Hoger Beroep y Paul e mo- 
mento ey no tabatin mas caminda pa 
cana y mester a bay entrega su mes 
dentro di un siman na KIA. Awor 
Paul Croes kier bay cas tempran y ta 
skirbi carta pa tur hende cu tur storia 
pa tene compasion. Ki señal husticia 
ta manda si cumpli cu Paul Croes su 
peticion como e tabata un ex minister 
di AVP? Ta obliga nos recorda pueblo 
di e echonan di Paul Croes kende ul- 
timo simannan kier hunga sentimen- 
tal pa asina recobra libertad prome 
cu december 2023. Por a tuma nota 
cu Paul mester sinta 15 luna ainda 
prome cu e por recobra su libertad 
condicional esta momento e cumpli 
dos tercera parti di su castigo. Pakico 
mester kibra ley pa Paul? Nos deber 
pa conta tur banda di medaya y recor- 
da pueblo di tur echo. 

Parlamentario independiente, mr. dr. Ryçond Santos do Nascimento: 
Segun gobierno e comunidad LGBTQ+ mester proteccion contra ideanan religioso 


Señora Evelyn Wever-Croes a lansa un mane- 
ho aña pasa na mei 2022 yama: “ARUBA NA- 
TIONAL GENDER POLICY”. E documento 
ta wordo presenta como un maneho pa cu 
derechonan di hende muhe. Sin embargo e 
documento ta enfoca riba proteccion di hen- 
de muhe y e comunidad LGBTQ+. Lesa spe- 
cialmente paragraf 1.3, titula Socio-Cultural 
Gender Norms and Stereotypes, riba pagina 
13. Segun gobierno e pensamento cu genero 
y sexualidad ta fiho y cu ta existi diferencia 
entre homber y muhe ta anticua y ta forma 
un peliger pa hende muhe y e comunidad LG- 
BTQ+. P’esey gobierno ta haya cu e mester 
proteha e comunidad LGBTQ+ y combati 
e ideanan cu ta hancra den nos cultura y re- 
ligion. Segun Wever-Croes ideanan anticua 
di sexualidad ta causa angustia, problema di 
salud mental, insiguridad fisico y hasta suici- 
dio den e comunidad LGBTQ+. 


Gobierno kier promove un identidad personal y 
sexualidad cu ta totalmente liber di diferencianan 
biologico entre homber y muhe. Obviamente gobi- 
erno ta alinea su mes cu e idea cu cada persona por 
scoge y cambia su mesun identidad manera le da la 
gana. E pensamento cu gobierno kier promove ta 
cu matrimonio entre un homber y un muhe no ta 
nada mas cu un herencia di masculinidad toxico y 
un patrimonio patriarcal-religioso. 


Un problema fundamental cu e maneho aki ta cu 
pueblo no a vota pa introduccion di e ideologia aki. 
Es mas, e ideologia aki ta bay linea recta contra e 
vision catolico-cristian, mientras cu un grupo im- 


portante di nos comunidad ta kere den e vision re- 
ligioso aki. E vision aki ta basa riba e doctrina cu 
Dios a crea hende na su imagen como homber y 
muhe. Segun e vision aki homber y muhe ta forma 
un union intimo cu Dios. Homber y muhe ta com- 
pleta y complementa otro pa medio di nan diferen- 
cianan, respetando e dignidad di otro. Nan ta forma 
e sociedad natural cu ta produci bida nobo. Asina ta 
surgi un relacion nobo y unico di amor entre may- 
ornan y nan yiunan. Den cuadro di e relacion aki 
mayornan tin e derecho y obligacion pa educa nan 
yiunan. Gobierno no tin derecho pa kita e respon- 
sabilidad aki. Na su turno yiunan tin derecho di 
crece den un famia, cu un tata y un mama cu ta 
crea un ambiente na unda e yiunan por desaroya 
nan identidad y madura pa motibo di un relacion 


familiar cu masculinidad y feminidad di un tata y 
un mama. Ta den e famia aki e yiu ta wordo educa 
pa reconoce e balor y e beyesa di e diferencia sex- 
ual, di igualdad y di intercambio a base di respet. E 
derechonan aki ta bay man den man cu derechonan 
fundamental manera e libertad di pensamento, 
consciencia y religion. 


Awe señora Evelyn Wever-Croes a encarga e “ARU- 
BA NATIONAL GENDER POLICY” den man di 
Geoffrey Wever pa ehecuta e maneho aki. Geof- 
frey mester bay inventarisa con discriminacion di e 
grupo LGBTQIA+ ta tuma luga. Tambe e mester 
percura pa “educa” pueblo y nos yiunan encuanto 
e ideologia LGBTQIA+. Pueblo no a vota pa esaki 
y ta pueblo so tin e autoridad pa duna gobierno un 
mandato pa bay persigui catolico-cristian den e pais 
aki, pa motibo cu nan ta kere den e masculinidad y 
feminidad di un tata y un mama. 


Nos ta dilanti un situacion na unda Iglesia Catol- 
ico, iglesianan protestant y iglesianan evangelico a 
mustra caba unda nan ta para. Casi 20 mil ciudada- 
no a duna nan firma pa sostene famia y matrimonio 
tradicional. Awo yabi politico ta den man di un par 
di parlamentarionan cu ta yama nan mes cristian. 
Como miembronan di coalicion nan ta den e posi- 
cion unico pa forsa cambio. P’esey e responsabili- 
dad ta riba nan schouder pa demostra nan compro- 
miso cu principionan. Ta ora pa Hendrik Tevreden 
y Marco Berlis mira señora Evelyn Wever-Croes 
den su wowo y exigi cu tur frankesa y curashi pa 
e retira tur elemento anti-catolico y anti-famia for 
di su maneho “ARUBA NATIONAL GENDER 
POLICY” y for di presupuesto 2024. 


Parlamentario Shailiny Tromp-Lee: 
Ta incomprendibel cu tin parlamentario y 
gremio cu kier pa Gobierno firma RAft “as is” 


Analisando e desaroyo den opinion y 
pensamento ultimo dianan encuanto e 
negociacionnan andando entre Gobierno y 
Hulanda pa loke ta trata refinanciamento 
di nos debe cu Hulanda, mi ta keda preo- 
cupa. Urgi of kier exigi Gobierno pa sin 
mas acepta RAft “as is” como condicion ta 
algo incomprendibel. Esaki ta e caso caba 
si solamente nos mira e trayecto encamina 
y postura demostra pa Hulanda. Pero ban 
laga esakinan un banda y ban analisa e 
impacto cu cierto normanan ancra den e 
concepto di ley lo por tin pa nos pais. No 
solamente Fraccion di MEP a bin ta señala 
esakinan, pero tambe Raad van State di 
Hulanda, Raad van Advies di Aruba, Evalu- 
atie Adviescommissie cu a evalua RFT (ley 
di supervision financiero di Curaçao y Sint 
Maarten) y e experiencia di nos rumannan 
isla cu RFT. 


Corectamente Raad van State di Hulanda ta 
indica den su conseho (No.W04.20.0423/I/K 
pag. 4) cu e normanan ta para den caminda 
pa por haci inversion den nos pais. Banda cu 
mester percura cu nan ta realistico, alcansabel 


y sin consecuencia negativo, tambe mester tene 
debido cuenta cu e impacto cu nan por tin a 
largo plaso pa nos pais. Pasobra e realidad ta cu e 
normanan ta tranca e capacidad di crecemento di 
nos economia door di limita e posibilidad di haci 
inversionnan necesario y importante. Pa fortal- 
ece nos economia y pa e ta uno mas robusto, 
duradero y sostenibel, nos mester haci nos pais 
menos dependiente di turismo. Pa logra esaki 
nos mester crea pilar(nan) economico nobo 
door di inverti den diversificacion. Door di e 
normanan esaki ta keda obstaculisa pasobra e 
inversionnan necesario no por tuma lugar. E 
norma aki a impacta negativamente e desaroyo 
economico na Curaçao y Sint Maarten. Dus ta 
incomprendibel cu Hulanda kier sigui impone 
dicho norma riba Aruba tambe. 


For di e conseho di e Evaluatiecommissie 2021 
‘Toezicht en beheer in het teken van groei’ (eval- 
uacion di Rft Curaçao/Sint Maarten di añanan 
2018-2020) cu e islanan ta indica cu e manera 
con supervision ta keda realisa actualmente tin 
efecto indeseabel riba e desaroyo di un strategia 
socioeconomico a largo plaso. Diferente rason 
ta keda presenta, por ehempel, cu e normanan 


ta conta aña tras di aña y por lo tanto nan no ta ofrece e margen 
necesario pa por haci inversionnan importante y necesario cu 
den futuro mester percura pa e rendimento necesario y desea. 
Tampoco e normanan ta tene cuenta cu “consumptieve uit- 
gaven” tambe por tin nan rendimento economico structural 
of pa algun aña manera por ta e caso cu enseñansa. 


Na Europa tin acuerdo cu e presupuesto mester ta den balans 
of mester tin un surplus. Sin embargo, e obhetivo aki no mester 
keda alcansa de inmediato, mas bien e paisnan di EU mester 
demostra cu nan ta trahando pa logr’e. Ta keda teni debido 
cuenta cu loke a largo plaso ta deseabel y mihor pa e pais, na 
lugar di anualmente controla si ta cumpli cu e normanan. Mi ta 
di opinion cu esaki mester conta igual pa Aruba y otro islanan. 
Mas cu claro mester percura pa e condicionnan dentro di cual 
esaki tin cu tuma lugar. 


Pa es motibonan aki mes mi ta di opinion cu mester tene cuenta 
cu e diferente consehonan cu tin riba mesa y alabes ta e momento 
ideal pa evalua LAft y RFT prome cu kier impone un supervi- 
sion cu conoce su retonan y impacto negativo y indeseabel. 

Resultado Sorteo 
18 september 2023 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 
0 


0 
0 
0 


0 
0 
0 
0 
0 





X2 


3284 


www.lottoaruba.com 


resultado : sorteo 18 sept 2023 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


7300 
575.000,- 


x Jackpot 
x match 4+ 


Proximo Jackpot 


FP 


148 


x Jackpot 


Sorteo # 4037 
Sorteo # 


Sorteo # 2093 


0878 


4914 


Sorteo # 4037 


0950 


x Jackpot 


x match 4 
x afl. 12,00 


3163 


Sorteo # 4037 


Sorteo # 911 


x afl. 500,00 


x afl.15,00 
x afl 50.00 


Virgo 


Sorteo # 


x afl 8,00 


Mega Ball: 


Proximo Jackpot 


270.000,- 


x match 4 


x match 4 
139.000,- 


Proximo Jackpot 


Sorteo # 


Sorteo # 


Afl. 370.000,- 




Letter 


0 
0 
0 
0 


0 


13 


277 


0 
0 
0 
0 
0 



7 



X2 
03-15-16-17-20 


2106 


www.lottoaruba.com 


resultado : sorteo 18 sep 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


3170 
575.000,- 


x Jackpot 
x match 4+ 


Proximo Jackpot 


X2 


754 


x Jackpot 


Sorteo # 8047 
Sorteo # 


Sorteo # 1796 


7621 


0965 


Sorteo # 7091 


8790 


x Jackpot 


x match 4 
x afl. 12,00 


0974 


Sorteo # 5850 


Sorteo # 780 


x afl. 500,00 


x afl.15,00 
x afl 50.00 


Virgo 


Sorteo # 


x afl 8,00 


Mega Ball: 


Proximo Jackpot 


270.000,- 


x match 4 


x match 4 
150.000,- 


Proximo Jackpot 


Sorteo # 


Sorteo # 6243 


Afl. 370.000,- 


anochi 


diario 
Korsou 
super4 
flamingo 


5305 
3602 
0772 
5256 
9334 
6038 
super5 
4880 
5458 
8884 
- 
3657 


sorteo/servicio 


Mi Buki, Mi Cas 


Biblioteca Nacional Aruba ta anuncia un otro edicion 
di su Festival di Buki pa Mucha. Na 2023 e tema ta ‘Mi 
Buki, Mi Cas’. Tur aña ta scoge un tema nobo pa duna 
e festival un indole diferente. Na biblioteca nos ta pre- 
parando un otro edicion pa por sigui stimula mucha pa 
lesa buki. E Festival di Buki pa Mucha ta dura un siman 
y ta tuma lugar den prome siman di November. 
Semper ta habri e festival cu un fiesta grandi cu lo tuma lugar 
diasabra dia 4 di november 2023. Den e siman di 6 pa 10 di 
november hopi autor tanto di Aruba como for di Hulanda, 
Corsou, Boneiro y St. Eustatius ta haci nan best pa conta sto- 
ria den klas y na biblioteca y tambe ilustrado ta duna presen- 
tacion ta con nan ta ilustra storia pa mucha. Di e manera aki 
ta purba di entusiasma muchanan pa lesa mas, lesa hunto y 
bishita biblioteca mas. Miembresia di biblioteca a bira gratis 
na 2023, cu ta un regalo pa tur mucha. 


Un grupo grandi di escritor di buki pa mucha ta bishita mas 
cu sesenta scol. Di Aruba esakinan ta Vanessa Paulina (Escri- 
tor y ilustrado), Irmgard Frans (Escritor y ilustrado), Olga 
Buckley (Autor y poeta), Emerita Emerencia (Escritor, maes- 
tra y actriz), Ruthy Vrieswijk (Escritor, poeta y Blogger), Es- 
meralda Tromp Jacobs (Escritor y contado di storia), Sheila 
Werleman (Artista visual y ilustrado) y Desiree Correa (Au- 
tor y docente). For di Boneiro, Denise de Jongh (Escritor y 
editor) y Boi Antoin (Investigado y autor) ta join e grupo, Di 
Colombia autor, poeta y actor Pedro Vargas. Tio Ali (escritor 
y contado di storia) semper ta forma parti di e festival y Tio 
Ali ta bini hunto cu Crisen Schorea. Crisen ta autor y poeta. 
Jeroen Hoogerwerf y Pieter Koolwijk ta bini for di Hulanda 
pa bishita e muchanan di scol. Misha Spanner (Contado di 
cuenta) ta participa pa di prome biaha na e festival na Aruba y 
ta bini for di St. Eustatius. Nan ta bishita scol pa conta storia, 
papia tocante buki cu mucha y tambe pa stimula mucha pa 
lesa mas. 


Biblioteca Nacional ta invita maestronan pa 
participa na e tayer pa Festival di Buki pa Mucha 


Un tayer cu ta prepara docentenan con pa introduci e tema di e aña aki y cua buki- 
nan pa scoge pa lesa den klas y tambe con ta lesa hunto den klas. Tema di e Festival 
di Buki pa Mucha e aña aki ta ‘Mi buki, mi cas’ (Bij ons thuis). 


Apertura di e festival ta diasabra dia 4 di november. Den siman di dia 6 pa dia 10 di november, 
autornan y ilustrador di buki pa mucha ta bishita e scolnan cu ta participa. Tayernan pa docente 
ta tuma lugar dia 25 y dia 27 di september na biblioteca na Playa y dia 26 na biblioteca San 
Nicolas. Por registra via kbfaruba@gmail.com. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


SERVICIO PUBLICO 
mi ta ofrece servicio pa haci 
reparacion di porta, ventana y 
hopi mas. pa mas informacion 
Tel. 563 6762 
_________________________ 


TA BENDE 
1 box di palo den bon condicion 
Fls.50.00 
Tel. 560 8929 
__________________________ 


SERVICIO PUBLICO 


pa trabou di data-entry of 
update di bo administracion pls 
contact: 
Tel.568 2339 
_____________________________________ 


SERVICIO PUBLICO 


mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 


pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Nos ta chapi, corta y planta 
mata, brinda tur servicio cu bo 
cura mester. tira sushi afo, 
Tel. 738 1908 
________________________ 


SERVIO PUBLICO 


ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 


mi ta ofrece pa cuido di mucha 
di dialuna pa diabierna y 
weekend. pa informacion 
Tel. 558 7310 
_________________________ 


SERVICIO PUBLICO 


mi ta ofrece servicio di 
electricista en general corto 
circuito y mantencion 
Tel.566 5026 
_________________________ 
SERVICIO PUBLICO 
Nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


SERVICIO PUBLICO 
masaje reductores, terapias 
para el dolor, terapia infraroja, 
kinesiotape, tratamiento faciales 


avicenastraat #18 local a 
Tel. 566 1412 /561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
ta traha y renoba Cas 
drecha dak, ta basha vloer, 
pleister, verf cas, traha cura, 
pega mosaico 
Tel.563 4168 
____________________________ 


SERVICIO PUBLICO 


sushi den cura pa solamente 
50,- pa buelta, nos ta lante 
lague limpi 
Call 592 5766 
__________________________ 


SERVICIO PUBLICO 


buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


TA BENDE 


bbQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


Sushi den cura? 


ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
__________________________ 


SERVICIO PUBLICO 
ta haci tur trabou di 
construccion y carpinteria y tur 
cos cu ta furamento di stul 
Tel : 746 0518 / 569 7539 


_____________________________________ 


a v i s o @ b o n d i a . c o m 


SERVICIO PUBLICO 
Handyman 


pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
presure wash cura di cas 
Laba muebles, laba tapijt 
laba vloer 
Tel. 593 9464 
________________________ 


SERVICIO 


reforsamo papiamento-españo, 
of españo pa papiamento pa 
hende mayor y mucha 
Tel. 563 4641 
___________________________ 


TA BENDE 
Combo di regalo pa 
tur ocasion: 


mugs, kerki di biña, 
tablashi cu leyenda 
Cell whatsaap 567 2907 
_________________________ 


Pronostico di tempo 


Oranjestad: 
Oduber 
Tel. 582 1780 


San Nicolas: 
San Nicolas 
Tel. 584 5712 


Tempo 
Awe tardi y awe nochi: par- 
cialmente nubla y general- 
mente seco 
Den marduga y mañan: par- 
cialmente nubla cu un posi- 
bel awasero breve 
Temperatura maximo: 35 
grado Celsius 
Temperatura minimo: 29 
grado Celsius 
Indice di calor (heat index) 
den y rond di oranan di mer- 
dia: 36 pa 44 grado Celsius 


UV index: 12 
Temperaturanan lo ta riba 
normal den proximo 24 ora. 
Ta pidi publico pa tene e pre- 
caucionan necesario pa evita 
complicacionnan di esaki. 


Bahada di solo: 6:39 pm 
Subida di solo: 6:29 am. 


Biento: 
Modera for di direccionnan 
entre oost-noordoost y oost- 
zuidoost; 
Forsa 3 te 4 (12 te 30 km/ora, 
7 te 16 nudo) 
Durante di dia basta fuerte 
te posiblemente fuerte den 
rafaga; 
Forsa 5 te 6 (31 te 50 km/ora, 
17 te 27 nudo) 


Situacion general di tem- 
po 
No ta spera cambio signifi- 
cante den e clima cu tin actu- 
almente. Atmosfera regional 
ta relativamente seco y esaki 
lo limita e desaroyo di nu- 
bianan cu por produci awase- 
ro. pa e motibo aki clima gen- 
eralmente seco lo domina. 


Condicionnan maritimo/ 
estado di lama: 
Na partinan protege di costa: 
keto, rond di 1 pia. 
Na partinan zuid: trankil, en- 
tre 2 pa 3 pia. 
Na partinan oost te noord- 
west di costa: Generalmente 
modera entre 4 pa 5 pia. 

Cu profundo tristeza, pero 
conforme cu Dios su boluntad, nos 
ta participa fayecimento cristian di 
nos mama, ruman y wela 



Sra. Vda. Maria Teresita 
Croes-Kock 
Na edad di 82 aña 


Na nomber di su: 
Yiu: 
Gerald y Alicia Croes-Rojas 


Nieta: Lena Marie Croes 


Rumannan: 


Sra. Vda. Elvia Tromp y famia 
Myrna Kock y famia 
Johnny y Iris Kock y famia 
†Eveline y Rudolf Zievinger y famia 
†Robby y Sandra Kock y famia 
Yvonne y †Cornelis Noguera y famia 
Donny y Gala Kock y famia 
Nelson y Edisona Kock y famia 
Merviné Kock y Stuart Willems 
Arline Kock y famia 
Daphney Kock y Emile Werleman y famia 
Humphrey y Swinda Kock y famia 


Cuñanan: 
†Eddie y †Enith Croes 


†Tina y †Wim van der Weide 



Mihor amiga: Myrna Maduro-Robert 


Ayudantenan: Marisela, Lorena y Olida 


Famia: Croes, Kock, Tromp, Ras, Maduro, 
Zievinger, Gonzalez, Noguera, Donata, 
Cardoze, Willems, Lake, Werleman, Velazquez, 
Peña, Ferrier, Jansen, Krozendijk, Ruiz, 
Franken, Oduber, van der Weide. 


Y demas famia ta invita tur amigo, bisiña, 
conocir y coleganan di CMB pa 
asisti na e acto di condolencia y despedida cual 
lo tuma lugar diahuebs 21 di september 2023 
na Aurora Funeral Home di 1:00 pa 4:00 pm, 
sigi pa e acto di cremacvion den seno di famia. 


Nos disculpa si den nos tristeza nos lo por a 
lubida un of otro famia 


Despues di entiero no ta ricibi bishita di 
condolencia na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 



Estéban Ramiro Pastor 
Alvarez 
*26-11-1952 - †17-09-2023 


Acto di entiero lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Pedro Ramon Velasquez 
*17-03-1940 - †17-09-2023 


Acto di entiero lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 



Henk Stanley Vreeswijk 
*21-04-1957 - †14-09-2023 


Acto di entiero lo wordo anuncia despues. 


Italia ta aproba detencion 
nobo di migrante 
Mientras discusion ta riba blokeo 
naval pa preveni salida di boto 


(AP) — Gobierno Italiano a aproba medidanan 
nobo pa combati migracion ayera, despues cu 
e isla sur di Lampedusa un biaha mas a keda 
abruma pa yegadanan saliendo for di Tunisia y e 
asunto di migracion a bolbe escenario principal 
na Europa cu discusion di un blokeo naval. 


E medidanan aproba pa e Gabinete ta enfoca riba mi- 
grantenan cu no ta cualifica pa asilo y ta programa pa 
repatriacion pa nan pais di origen. Gobierno a extende 
e cantidad di tempo cu hende asina por ta deteni na 
e maximo di UE cual ta 18 luna. Tambe tin plan pa 
aumenta e cantidad di centro di detencion pa detene 
nan, ya cu capacidad semper tabata insuficiente y hopi 
di esnan programa pa bay cas ta logra sigui bay nort. 


Premier Giorgia Meloni a anuncia e “medidanan ex- 
traordinario” despues cu Lampedusa, cu ta mas cerca 
di Tunisia den Nort Africa cu Italia continental, tabata 
abruma siman pasa pa casi 7mil migrante den un dia, 
mas cu e poblacion residente di e isla. Italia poco poco 
ta mandando nan via ferry na Sicilia y otro puertonan, 
pero e yegadanan un biaha mas a genera tension riba 
e isla y den gangnan politico, specialmente prome cu 
eleccion di Parlamento Europeo proximo aña. 
Meloni a trece back yamadonan pa un blokeo naval 
di Nort Africa pa preveni traficadornan humano di 
lansa nan barconan di traficacion den Mediteraneo. 
Meloni tabata na Tunis na juni ora presidente di Comis- 
ion Europeo, Ursula von der Leyen, a firma un acuerdo 
cu gobierno Tunision primintiendo ayudo economico 
a cambio di preveni salida di barco. 


Meloni a bishita Lampedusa diadomingo cu Von der 
Leyen, kende a tuma un posicion fuerte aplaudi pa 
sostenedornan di Meloni. “Anos ta bay dicidi ken ta 
drenta Union Europeo y bao ki circunstancia. No e 
traficadornan,” Von der Leyen a bisa mientras el a de- 
linea un plan di dies punto cu ta inclui un promesa di 
sosten pa preveni salida di barconan di traficacion door 
di establece “partnership operacional anti-trafiacion” 
cu paisnan di origen y transito. 

China ta bula 103 avion militar na Taiwan den loke e isla ta 
yama acoso 


(AP) — Ehercito Chines a 
manda 103 avion di guera 
den direccion di Taiwan 
den un periodo di 24 ora 
cu ministerio di defensa 
di e isla a referi como un 
nivel nobo. 


A detecta e avionnan en- 
tre 6am diadomingo y 6am 
ayera, segun e ministerio. 
Manera ta custumber, nan 
a bira back prome cu yega 
Taiwan. Avionnan di guera 
Chines ta bula den direccion 
di e isla autonomo a base casi 
diario, pero tipicamente den 
cantidadnan 
mas 
chikito. 
E ministerio Taiwanes no a 
splica ki periodo di tempo a 
referi como un nivel nobo 
“recien.” 


China, cu ta reclama Taiwan 
como parti di su teritorio, a 
conduci ehercicionan militar 
cada bes mas grandi den e awa 
y aire rond di Taiwan mien- 
tras tension ta aumenta entre 
ambos pais y Merca. Merca ta 
e principal proveedor di arma 
pa Taiwan y ta opone cualkier 
intento pa cambia status di 
Taiwan cu forsa. 


Gobierno Chines lo preferi 
pa Taiwan bin bao su control 
boluntariamente, y siman 
pasa a desvela un plan pa un 
zona di demostracion di de- 
saroyo integra na provincia 
Fujian, purbando di atrae e 
Taiwanesnan hasta mientras 
ta menasa ehercito di e isla 
den loke expertonan ta bisa ta 
e maneho “carrot and stick” 


di China. 
E accionnan recien por ta un 
intento pa influencia elec- 
cion presidencial di Taiwan 
na januari. E Partido Pro- 
gresivo 
Democratico 
den 
gobierno, cu tin tendencia 
pa independencia formal pa e 
isla, ta anathema na liderazgo 
Chines. China ta faborece 
candidatonan di oposicion cu 


ta boga pa traha cu e conti- 
nente. 


E candidatonan presidencial 
no tabatin comentario inme- 
diato dialuna riba e actividad 
militar Chines mas recien. 


Ministerio di Defensa Tai- 
wanes a bisa cu 40 di e avion- 
nan a crusa e linea simbolico, 


“median line”, entre China 
continental y e isla. Nan a 
inclui mas cu 30 fighter jet 
como tambe avion tanker pa 
refuel den aire. Taiwan tambe 
a reporta nuebe barco Chines 
den awanan teritorial den e 
24 ora anterior. 
E ministerio a referi na e ac- 
cion militar Chines como 
“acoso” cu a adverti por escala 
e atmosfera tenso actual. 


Vocero di ministerio di Exte- 
rior Chines, Mao Ning, con- 
testando tocante e actividad 
militar, a bisa cu no tin algo 
manera un “median line” 
pasobra Taiwan ta teritorio 
Chines. 


Taiwan y China a separa na 
1949 ora e Comunistanan a 
tuma control di China du- 
rante un guera civil. E Nacio- 
nalistanan cu a perde a bula 
na Taiwan y a set up nan pro- 
pio gobierno riba e isla. 
Apenas algun nacion stran- 
hero ta duna e isla recono- 
cemento diplomatico oficial. 
Merca entre otro tin lasonan 
formal cu China mientras ta 
mantene un oficina represen- 
tativo na Taiwan. 


Hunter Biden ta demanda IRS pa revelacion di impuesto despues di 
testimonio di agente dilanti Congreso 


(AP) — Hunter Biden a 
demanda e Internal Reve- 
nue Service ayera, alegan- 
do cu dos agente publica- 
mente alegando interfer- 
encia den investigacion di 
impuesto incorectamente 
a comparti su informa- 
cion personal, un caso cu 
ta yega memey di lucha 
legal y politico escalando 
mientras eleccion na 2024 
ta acerca. 


E agentenan a “enfoca y bus- 
ca pa pone Sr. Biden den ber- 
guensa” door di a comparti 
informacion confidencial di 
impuesto den entrevistanan 
cu prensa y testimonio dilanti 
Congreso, segun e demanda. 
Abogadonan di Biden ta ar- 
gumenta cu proteccionnan 
whistleblower no ta aplica, 
pero un abogado pa un di e 
agentenan a bisa cu cualkier 
informacion 
confidencial 
revela ta cay bao di autorisa- 
cion di whistleblower y cu e 
demanda ta un “atake frivo- 
lo.” 


E demanda ta marca e accion 
legal mas recien for di Biden 
mientras un investigacion 


federal largo contra dje ta de- 
saroya riba un marco politico 
skerpi. Esaki ta inclui un in- 
vestigacion di impeachment 
contra su tata, presidente Joe 
Biden, buscando pa vincul’e 
na e tratonan comercial di su 
yiu homber. 


“Sr. Biden ta yiu di presiden- 
te di Merca. E tin tur e mesun 
responsabilidad cu cualkier 
otro ciudadano Mericano, y 
IRS por y mester sigura cu 
e ta cumpli cu e responsabi- 
lidadnan ey,” e demanda ta 
declara. “Similarmente, Sr. 
Biden no tin menos derecho 
cu cualkier otro ciudadano 
Mericano, y ningun agencia 
of agente di gobierno” tin lib- 


ertad pa viola su derechonan 
simplemente pa motibo di 
ken e ta. 


E demanda ta bisa cu IRS 
no a haci suficiente pa stop 
e publicacion di su infor- 
macion personal. Ta busca 
pa “forsa cumplimento cu 
leynan di impuesto federal y 
privacidad” y dañonan di mil 
dollar pa cada revelacion no 
autorisa. 


Agente special di supervision 
di IRS, Greg Shapley y un di 
dos agente, Joe Ziegler a bisa 
cu tabatin un patronchi di 
“stapnan investigativo slow” 
riba Hunter Biden den testi- 
monio dilanti Congreso. Nan 


ta alega cu e fiscal supervisan- 
do e investigacion, David 
Weiss, no tabatin autoridad 
completo pa presenta cargo 
den otro hurisdiccion. Weiss 
y departamento di Husticia a 
rechasa esaki. 


Abogado di Shapley a yama e 
demanda un “atake frivolo” 
cu meta pa “intimida cual- 
kier 
whistleblower 
actual 
y den futuro. E no a revela 
informacion confidencial di 
impuesto excepto a traves di 
revelacionnan legal di whis- 
tleblower, segun e abogado. 
“Unabes Congreso a publica 
e testimonio, igual cu cualki- 
er ciudadano Mericano, e tin 
derecho pa discuti e informa- 
cion publico aki.” 


Abogado di Ziegler a bisa cu 
e ta bay “continua papiando” 
tocante loke e ta considera 
e “trato special” pa Hunter 
Biden den maneho di e caso. 


E Comite Congresional di 
Supervision controla pa Re- 
publicanonan a yama e dos 
homber “bon hende cu a haci 
tur cos corecto pa obtene 
proteccion di whistleblower 


cu e miho interes di nos pais 
na mente,” den un post riba 
X. E agentenan a testigua di- 
lanti di e comite na juli y a 
bisa cu nan “investigacion ta 
bay continua.” 


Cas Blanco mientras tanto a 
bisa cu Joe Biden no tabata 
involura den negoshi di su 
yiu, y lunanan di investiga- 
cion te awo no a revela evi- 
dencia significante di foutnan 
cometi pa Joe Biden, kende 
hopi biaha a papia di su yiu 
homber, y como vice-presi- 
dente si atende un cena di ne- 
goshi cu socionan di su yiu. 


E investigacion riba Hunter 
Biden ta bay añas atras, y ta 
spera cu e lo yega na un acu- 
erdo cu fiscalnan durante be- 
rano cu ta inclui admision di 
culpabilidad pa delitonan of 
pa no a paga su impuesto na 
tempo. Pero e acuerdo aki a 
desintegra durante un audi- 
encia den corte na juli, y el a 
keda acusa algun dia atras pa 
cargonan federal di arma di 
candela. E ta acusa di gaña to- 
cante su uso di droga pa cum- 
pra y brevemente tin un arma 
na october 2018. 

Politico Ingles 
Keir Starmer 
kier un 
relacion mas 
fuerte cu Union 
Europeo 


(AP)—Lider di oposicion 
Ingles, Keir Starmer, a bisa 
cu e lo busca pa tin un rela- 
cion mas fuerte cu Union 
Europeo, pero e no ta revoca 
Brexit, si su partido gana e 
eleccion nacional otro aña. 


Votamento di opinion a pone 
e partido den un avance di 20 
punto compara cu e gobierno 
conservativo, cual actualmente 
ta den poder desde 2010. 
Starmer a conta The Financial 
Times cu e acuerdo di comercio 
y cooperacion entre Reino Uni 
y Union Europeo ta demasiado 
“limita.” 
“Nos lo purba haya un acuerdo 
mas miho pa Reino Uni,” el a 
bisa, agregando cu e dos ban- 
danan “por tin un relacion di 
comercio mas cerca tambe.” 
E salida di Britania for di UE na 
2020 a keda un asunto divisivo 
den politica Ingles. Starmer a 
campaña pa keda den e bloc du- 
rante e campaña di referendum 
na 2016. Desde cu el a bira lider 
di e partido di labor na 2020, 
el a confirma cu e partido no 
lo purba reuni cu UE of purba 
di drenta back den e union di 
mercado of inmigracion di e 
bloc, den cual ambos lo pone 
Reino Uni pa complace su e 
reglanan di UE. Pero el a bisa 
cu e lo busca pa fortalece e rela- 
cion cu a bira tenso durante e 
negociacionnan di separacion. 
E prome minister, Rishi Sunak, 
a restaura e relacion entre Re- 
ino Uni y UE te na un cierto 
punto, despues cu esaki a ser 
destrui pa e antecesornan Bo- 
ris Johnson y Liz Truss. El a 
yega na un acuerdo pa resolve 
e disputo tocante e reglanan di 
comercio na Norte Irlanda, y 
a inscribi Britania den e pro- 
grama di cooperacion cienti- 
fico cu UE. Pero Sunak ta un 
“Brexiteer” comprometi, y e no 
kier tin un relacion mas fuerte 
cu e bloc. 
Mientras cu e resultadonan di 
votamento ta aumento e spe- 
ransa di e su partido pa regresa 
na poder, Starmer ta haciendo 
bishitanan internacional cu e 
meta pa mehora su profiel y 
conexion prome cu e eleccion 
nacional na 2024. E ta espera 
na Paris diamars pa reuni cu e 
presidente Frances, Emmanuel 
Macron. Siman pasa el a biaha 
bay Den Haag pa discuti e lucha 
contra gangnan di traficacion 
di hende cu e agencia policial 
Europeo, Europool, y el a reuni 
cu prome minister Canades, 
Justin Trudeau. 


